FromSoftware Sedang Mengerjakan Title Baru!

Selepas Demon’s Souls, Dark Souls dan Bloodborne, FromSoftware ingin menghasilkan game baru pula!

Dalam temu ramah sebelum ini bersama Hidetaki Miyazaki, Pengarah FromSoftware – beliau menyatakan bahawa mereka tidak lagi akan menghasilkan sebarang sambungan kepada game-game mereka dari universe Demon Souls, Dark Souls dan Bloodborne!

Dalam satu temu ramah terkini bersama sebuah laman web Taiwan, GNN Gamer, Miyazaki-san telah menjelaskan “kebarangkalian untuk sebarang game Souls dihasilkan adalah amat rendah, tiada pembangunan bagi game tersebut dalam jadual FromSoftware dan saya sendiri secara peribadi ingin beralih kepada game lain”.
“Dark Souls 3 akan terus mendapat DLC seperti game-game kami sebelumnya. Tapi tiada sebarang rancangan untuk sekuel, spin-offs mahupun tie-ins!”

“Jadi, daripada membuat sekuel kepada siri sedia ada, kami merasakan tiba masanya untuk beralih arah. Pembikinan IP (Intellectual Property) baharu sudahpun dimulakan,” kata Miyazaki-san lagi.
Agak mustahil bagi IP / title baharu ini adalah projek seperti Souls ataupun Bloodborne. “Kami mahu mencuba benda baru,” ujar Miyazaki-san lagi.
Mana kita nak pergi lepas ni? Jalan aje laaa..
Walaubagaimanapun, Bandai Namco masih belum mengeluarkan sebarang kenyataan mengenai isu ini. Miyazaki-san pernah berkata francais Souls ini masih akan diteruskan, walaupun FromSoftware tidak lagi berminat untuk mengusahakannya.


Destiny: Subclass Paling Optimum Untuk Farming Chest?

Sekarang nih mesti korang semua sibuk farming chest di merata tempat dalam DLC terbaru Destiny. Jom kita tunjuk subclass paling ohsem untuk farming!

Jika dulu Titan and Warlock paling best untuk farm chests sebab lompat dan glide yang tinggi. Hunter kini merupakan class terbaik untuk optimise farming experience korang sebab Subclass terbaru Hunter, Nightstalker ada perk ini.

Dengan perk ini, radar korang akan tunjuk semua chest dan upgrade materials yang berdekatan! Motion sensor radar korang juga akan menjadi lebih precise dengan directional marker yang lebih nipis dan jitu!

Upgrade Materials akan kelihatan seperti segitga Y terbalik nih.

Chest pulak akan kelihatan seperti kotak atau peti 2D.

Tapi, Bungie baik hati! Perk ini juga ada dalam weapon yang Bungie bagi FREE! Sapa yang bernasib baik amik test weapon Hakke Test-A Pulse Rifle tempoh hari, boleh juga dapat perk yang sama setiap kali korang berjaya membunuh menggunakan weapon ini. Cumanya, perk ini ada time limit dalam 15 – 20 saat gitu.

OK guys. Happy hunting!


Deadpool: Boleh Beli or Boleh Blah!?

Movie Deadpool yang baru sahaja launch telah pun mendapat sambutan hangat. Tapi korang tau tak Deadpool juga ada game yang telah dilancarkan tak berapa lama dulu?

Deadpool yang dipublish oleh Activision dan direka oleh High Moon Studios sebagai game bergenre beat-em-up ini sememangnya dibikin untuk kipas-susah-mati Deadpool!
Deadpool PS4
Pengenalan Character
Deadpool adalah mutant dalam Marvel Universe yang paling menjengkelkan bagi mereka yang tak tahan dengan lawaknya. Deadpool atau nama sebenarnya Wade Wilson pada mulanya hanyalah seorang askar upahan sahaja, tetapi selepas dimasukkan ke dalam program Weapon X, beliau menjadi almost indestructible dengan kuasa healing yang dipertingkat.
Shhhhh. Stealth Kill
Apa Ceritanya?
Game ini bermula dengan Deadpool sedang bersembang dengan presiden High Moon Studios tentang pembikinan game Deadpool itu sendiri! Aksi breaking the fourth wall sebegini diteruskan sepanjang game di mana korang akan follow Deadpool dalam journey beliau mengikuti skrip game ini yang diberikan di awal game. Korang akan disajikan dengan lawak sarkastik, aksi gila dan adegan-adegan tak masuk akal yang hanya boleh terjadi di dalam dunia komik Deadpool!
Dalam perjalanan game ini korang akan bertemu character-character yang akan diperkenalkan oleh Deadpool. Semasa introduction itu juga, asal-usul character tersebut di dalam komik akan ditunjukkan. Ini memberi players yang tidak membaca komik sedikit maklumat latarbelakang tentang universe Marvel itu sendiri.

Gameplay
Sepertimana game beat-em-up yang lain seperti series Arkham Batman, korang akan mengawal Deadpool dalam membelasah setiap enemies dengan kebolehan menggunakan tiga senjata melee, empat jenis pistol dan empat item yang boleh dilontar. Yang menariknya, semasa melakukan kombo, setiap daripada senjata dan items ini dapat digunakan.
Belasah enemy menggunakan katana dan sudahi kombo dengan shotgun sememangnya sangat menyeronokkan apabila disertakan dengan dialog Deadpool yang tak habis mencarut. Tetapi, ianya tidak berapa lancar kerana weapons dan item ini tidak dapat ditukar di tengah-tengah kombo – menjadikan gameplaynya sedikit membosankan selepas beberapa jam dalam permainan.Walaubagaimanapun, nak melakukan kombo sangatlah senang, so the more combos yang korang buat the more DP (Deadpool Points) korang dapat. DP ini kemudiannya boleh digunakan untuk updrade skills Deadpool and dapat develop more attack combos.

Dari Katana ke heavy machine gun ke Hammer, semua weapons yang digunakan dalam game ada humor/lawak yang tersendiri. Weapons of choice penulis adalah Katana and Hammer sebab rasa impact slashing and smashing dekat spawners lagi realistic. Kalau ada DP memang penulis akan upgrade dua weapon ni walaupun kene tembak dari jauh. Nasib baik ada healing factor dan teleportation.

Kipas-Susah-Mati Tak Akan Kecewa!
Untuk kipas-susah-mati Marvel Universe, korang memang akan bersorak melihat character heroes dan villains yang familiar! Korang akan melihat Deadpool bergabung dengan team X-Men dan team X-Force yang terdiri daripada Cable, Deadpool, Domino, Psylock, Warpath dan Wolverine!
Mesti korang tak sabar nak tengok apa aktiviti kebajikan / kemusnahan yang akan dilakukan oleh characters yang baru disebut tadi. Tambahan pula ada satu scene kelakar di mana Deadpool dan Wolverine ada heart to heart talk atau lebih kepada pertemuan antara tangan ke muka. LOL

Grafik Macam Takde Improvement Je!
Bagi mereka yang pernah bermain game ini di PS3, pasti akan merasakan tiada apa pon yang diperbaharui bagi game versi PS4 ini dari aspek graphics. Dengan masih menggunakan Unreal Engine 3, game ini menampilkan permainan kombinasi grafik 3D dan 8-bit yang masih menarik dan cukup menghiburkan.

Keputusan: BOLEH BELI or BOLEH BLAH!?
BOLEH BLAH! – Players PS3 memang tak perlu nak beli lagi lah game ini sebabkan graphic sama, jalan cerita sama dan DLC memang tak diberi lagi kerana contract Activision dengan Marvel dah tamat untuk membuat game Marvel lagi.
BOLEH BELI! – Penulis memang suka dengan game ini sebabkan ia adalah action-adventure yang boleh membuat player sentiasa grind untuk dapatkan DP dan upgrade weapons-weapons yang di beri. Selain itu, “comedy” yang ada dalam game ini membuatkan game ini sangat best kerana cut scenes yang memang kita dapat enjoy walau 10 kali pun.
– PS3 graphic sama dengan PS4 dengan menggunakan Unreal Engine 3.
– Takde pilihan character lain dalam story mission – korang hanya mengawal Deadpool
– Takde element multiplayer.
– Repetitive gameplay.
+ Untuk Kipas-susah-mati Marvel.
+ Realistic feeling untuk slash and bash.
+ Cutscene yang menarik.
+ Solo game yang bagus untuk offline.
+ Costume extras lepas habis game.
+ DLC baru ada “Merc with a Map”.


FIFA 22 Memperkenalkan Volta Arcade – Main Bola Macam Tenis, Dodgeball, Banyak Lagi Party Games

Selepas berkongsikan pembaharuan yang akan dibawakan ke dalam Pro Clubs, Career Mode dan Ultimate Team, EA Sports mendedahkan pula apakah ciri-ciri baharu yang akan diperkenalkan dalam Volta.
Ciri pertama yang benar-benar menarik perhatian kami adalah Volta Arcade.
Volta Arcade akan membawa beberapa Party Games yang pastinya seronok untuk dimainkan bersama rakan-rakan melalui 2v2 atau 1v1v1v1. Antara Party Games yang ada ialah:
Dodgeball: Sama seperti bermain Dodgeball, cuma bezanya kita menggunakan kaki atau tendangan untuk menghapuskan pihak lawan di seberang. Kita harus menendang bola sehingga ia terkena pihak lawan — para pemain juga boleh mengelak untuk tidak terkena bola yang dihantar itu.

Foot Tennis: Peraturannya sudah tertera dalam namanya. Bermain tenis tapi menggunakan kaki. Hantarkan bola ke seberang gelanggang, sesiapa yang membiarkan bola tersentuh ke lantai sebanyak dua kali akan kalah.

Disco Lava: Ini pula umpama Splatoon. Apabila ada lantai yang berwarna putih, kita perlu menggelecek bola ke lantai itu untuk menguasai lantai tersebut sebelum digelecek/dikuasai oleh pemain lawan.

Quick Strike: Party Game ini pula seperti mini game yang selalu kita mainkan dalam Skill Games. Pemain akan dikelilingi banyak gol kecil dalam bulatan yang berputar. Gol akan bertukar-tukar warna, dan apabila ianya berwarna hijau, pemain perlu memasukkan bola ke dalamnya secepat mungkin sebelum ia kembali berwarna hitam.

Wall Ball Elimination: Ini pula boleh dikatakan seperti Skuash. Keempat-empat pemain akan bergilir-gilir menendang bola ke dinding. Giliran pemain mana yang menendang akan diketahui melalui nyalaan bulatan cahaya di bawah kaki. Bulatan cahaya ini juga menandakan masa sedang berjalan yang masih dimiliki pemain tersebut. Untuk menghentikan masa itu, dan menolak giliran ke pemain lain, pemain perlu menendang bola ke dinding. Lebih lama masa kita ambil untuk berlari ke arah bola untuk menendangnya semula ke dinding, lebih banyak masa yang akan dirugikan. Mana-mana pemain yang kehabisan masa terlebih dulu akan tersingkir.

Team Keepaway: Party Game ini sememangnya sesuai untuk latihan permainan possession. Dalam game 2v2 ini, ada satu trofi yang akan diletakkan secara rawak di dalam gelanggang. Setiap pasukan perlu membawa bola melalui trofi untuk terus meluaskan penguasaan gelanggang itu. Maka setiap pasukan perlu sentiasa memastikan bola berada dalam penguasaan untuk membawanya ke trofi itu seterusnya menidakkan penguasaan pasukan lawan.

Target Gallery: Party Game ini ada banyak persamaan dengan Quick Strike. Para pemain diletakkan dalam bulatan yang dikelilingi sasaran/lubang yang berputar/turun naik. Pemain yang menendang ke arah sasaran dan mengumpulkan mata tertinggi, akan dikira pemenang.

Corner Scramble: Setiap pemain akan mempunyai gol masing-masing di setiap penjuru. Pemain perlu menggelecek dan menendang masuk bola ke dalam gol masing-masing untuk mendapatkan mata — dalam masa sama menghalang pemain lawan melakukan perkara yang sama.

Dalam Volta Arcade, kita boleh squad bersama 3 rakan lain secara online atau juga bersama pemain lain yang tidak dikenali. Mainkan kejohanan yang menampilkan 4 Party Games yang disebutkan di atas secara rawak.
Menurut EA, lapan Party Games ini akan tersedia semasa pelancaran, dan bilangan ini akan bertambah pada waktu kemudian.
Satu ciri yang mungkin kurang menyenangkan adalah Volta Arcade hanya boleh dimainkan semasa hujung minggu. Mengapa tidak membenarkan saja ia dimainkan pada bila-bila masa, wahai EA?
FIFA 22 akan dilancarkan pada 1 Oktober untuk PC (Origin, Steam), PS4, PS5, Xbox One, Xbox Series dan Stadia.


Pembangun Fallout: New Vegas Kata Takkan Ada Microtransaction/Loot Box Dalam Game RPG Mereka Seterusnya

Video Game RPG yang seterusnya dari pembangun Fallout: New Vegas, yang mana telah disahkan pada minggu lepas tapi tidak terlalu terperinci, tidak akan ada microtransaction atau loot boxes.
Obsidian dengan mudah memberikan jawapan, “Tidak, takkan ada sebarang microtransaction atau yang seangkatan dengannya dalam game kami.”
Game RPG terbaru dari Obsidian itu telah disahkan sebagai sebahagian daripada pengumuman GTA dan Red Dead yang dibuat oleh syarikat penerbitan indie terbaru dari Take-Two, Private Division.
“Kami sangat teruja untuk game RPG kami yang akan datang dan kami tahu anda juga teruja. Kami berharap mahu memberitahu anda dengan lebih lagi… Tapi buat masa sekarang, kami akan simpannya sehingga sampai masa yang sesuai untuk diberitahu.”

Take-Two pernah berkata bahawa mereka mahukan kesemua game mereka untuk membentuk sebagai “perbelanjaan dari pengguna secara berulang.” Dan mungkin ini boleh terjadi kepada game Obsidian yang seterusnya. Obsidian berkata Take-Two telah menjadi “rakan kongsi yang hebat” kepada projek Obsidian, tidak pernah menekan mereka untuk menambah sesuatu yang tidak selari dengan visi mereka.
“Jauh dari menekan kami kepada apa sahaja. Microtransaction atau benda lain ke dalam game kami. Private Division telah menyokong visi, misi, kebebasan kreatif kami, dan proses yang mana kami sedang hasilkan game RPG. Mereka merupakan rakan kongsi yang hebat dan kami sangat teruja untuk bekerjasama dengan mereka sehingga game kami dikeluarkan. Untuk meletakkan apa yang kami tahu akan menjadi sebuah game yang hebat kepada ramai peminat game RPG,” kata Obsidian.

Studio tersebut telah mengumumkan game Pillars of Eternity II: Deadfire yang dijadualkan akan keluar pada tahun 2018.
Private Division ialah syarikat penerbitan indie terbaru dari Take-Two. Sebagai tambahan kepada game RPG terbaru Obsidian, syarikat itu akan menerbitkan game Ancestors: The Humankind Odyssey oleh pencipta Assassin’s Creed, Patrice Desilet. Bersama dengan game RPG yang belum diumumkan oleh bekas pembina DICE, David Goldfarb dan Ben Cousins melalui studio terbaru mereka, The Outsiders. Pencipta bersama Halo, Marcus Lehto juga sedang membina game FPS sci-fi yang belum diumumkan di studionya V1 Interactive yang juga akan diterbitkan oleh Private Division.
Sumber: Gamespot


Final Fantasy XV : Director Berharap Anda Akan Menangis Dengan Ending FFXV!

“I want to create a very emotional ending to the game and want to make as many people cry as possible,” kata Hajime Tabata, director FFXV kepada Game Informer.

Dalam isu April 2016 majalah Game Informer, Tabata-san berkata beliau mengabdikan diri dan masa beliau bermain FFXV untuk menghasilkan satu ending yang penuh emosi yang pastinya boleh membuat anda menangis.
Tabata-san mengatakan jika dia menghabiskan game FFXV ini dengan ending yang tidak memberi sebarang impak, dia pasti akan kecewa. Sebagai seorang director, Tabata-san mahukan ending yang sangat beremosi untuk para gamer yang bakal menghabiskan banyak masa untuk game ini.

Tabata-san juga berharap FFXV dapat memberikan impak yang sama besar di dalam komuniti gamers seperti yang dilakukan oleh Final Fantasy VII. Menurutnya, dalam team FFXV, mereka menggunakan FFVII sebagai satu cabaran untuk menghasilkan sebuah game Final Fantasy yang dapat merentasi kehebatan FFVII. Ini dijadikan sebagai motivasi yang hebat untuk team FFXV sendiri.
Final Fantasy XV bakal keluar pada tahun ini, pada tarikh yang akan diumumkan kelak pada 30-Mac-2016, untuk platform PS4 dan XboxOne.
JomBaca: Final Fantasy XV: Square Enix Bakal Mengumumkan Tarikh Release Pada 30 Mac!


Lagak Ngeri Paling Sukar Pernah Dilakukan, Kata Tom Holland Tentang Babak Kapal Terbang Filem Uncharted

Kurang daripada sebulan sahaja sebelum tayangan filem Uncharted bermula, dan kini Sony Pictures telah berkongsikan satu klip baharu di balik tabir.
Klip ini memfokuskan kepada pengalaman Tom Holland, yang membawakan watak Nathan Drake, ketika menjalani penggambaran, khususnya penggambaran untuk babak terjatuh dari kapal terbang yang sedang berada di udara.
Holland mendedahkan yang beliau tidak pernah melakukan lagak ngeri sebesar ini dalam mana-mana filem lain sebelum ini. Beliau turut mendedahkan yang babak terjatuh dari kapal terbang itu sahaja mereka ambil masa selama lima minggu untuk disiapkan, dan ia merupakan lagak ngeri paling sukar pernah beliau lakukan.

Saksikan video versi lebih panjang babak terjatuh dari kapal terbang itu di sini.
Filem Uncharted diarahkan oleh Ruben Fleischer. Antara arahan yang mengangkat nama Fleischer ialah filem Zombieland dan Venom.
Melalui kerjasama bersama Sony Pictures Entertainment, PlayStation Productions, dan Naughty Dog, filem ini dibintangi Tom Holland sebagai Nathan Drake yang muda dan Mark Wahlberg sebagai Sully, selain turut menampilkan Antonio Banderas, Sophia Ali dan Tati Gabrielle.
Filem Uncharted akan ditayangkan di pawagam pada 18 Februari 2022. Selepas tamat tayangan di pawagam, ia akan masuk ke Netflix, melalui satu perjanjian yang telah ditandatangani.


RASMI: ASUS ROG ALLY akan dijual pada harga RM3,299 bermula 1 Julai ini!

View this post on Instagram            A post shared by JomGaming (@jomgaming)


Sister Location: Mungkin Adalah Kesinambungan Siri Five Nights At Freddy’s

Walaupun dikatakan bahawa siri Five Nights At Freddy’s telah berakhir, Sister Location kemungkinan akan meneruskan lagenda game bergenre seram ini.
Laman web pencipta siri Five Nights At Freddy’s iaitu Scott Cawthon telah dikemaskini dengan teks yang bertulis “Sister Location” bersama tagline “There was never just one”. Imej yang dibekalkan bersama kelihatan sebuah wajah robotik boleh dikatakan mempunyai tema yang sama dengan robotik-robotik seperti Freddy Fazbear, Bonnie, Chica dan juga Foxy.
Scott Cawthon ada mencuba dengan genre RPG dengan Five Nights At Freddy’s World tetapi mendapat pelbagai komen negatif. Beliau sendiri mengakui game ini mempunyai banyak kekurangan atas tindakan terburu-buru menyiapkannya.
Dapat dilihat Sister Location ini hanyalah teaser oleh Scott Cawthon. Pasti beliau ingin mengelakkan kesilapan sama berulang.


Developer Kongsi Demo Bagi Enjin Grafik Beyond Good and Evil 2

Pelbagai info dikongsi serta kebolehan enjin grafik telah diulas oleh Michel Ancel.

Video ini telah disampaikan oleh direktor bagi Beyond Good and Evil 2 iaitu Michel Ancel dan membincangkan pelbagai kebolehan LyN – game engine yang dibangunkan oleh Ubisoft Montpellier. Antaranya adalah kebolehan untuk memaparkan satu kawasan atau objek yang gergasi, kitaran siang dan malam yang melibatkan pergerakan planet-planet dan juga kebolehan watak dan kenderaan bergerak dalam Beyond Good and Evil 2.
Apa yang lebih menarik, kenderaan-kenderaan ini mampu bergerak dengan pantas dan pada masa yang sama mampu keluar daripada atmosfera planet tersebut sehingga tiba ke angkasa lepas, tanpa memerlukan sebarang masa untuk loading ke kawasan baru!
Ancel turut menyatakan bahawa pemain-pemain akan ditugaskan dengan pelbagai misi dan termasuklah kerja-kerja yang tidak bermoral seperti penjualan hamba. Pada masa yang sama, pemain boleh memilih untuk tidak melaksanakan perkara sebegini dan mengambil gambar sebagai bukti dan serahkan ia pada pihak-pihak yang bertanggungjawab.

Buat masa ini, Beyond Good and Evil 2 masih lagi dalam fasa awal pembangunan dan tiada info mengenai platform atau tarikh penerbitan.
Pada pendapat kami di JomGaming, video ini mengingatkan kami kepada penjelasan yang pernah diberikan dahulu oleh Hello Games mengenai No Man’s Sky. Tapi mungkin Michel Ancel bersama pasukannya akan dapat menghasilkan game ini dengan sebaiknya memandangkan beliau pernah menerima anugerah sebagai antara pereka video game terbaik daripada IGN.
Saksikan trailer pengumuman Beyond Good and Evil 2 yang telah dikongsi di E3 2017. Terlepas laporan kami di E3? Jom lihat kesemuanya di sini!


Make War Not Love 5 Kembali Lagi Dan Kita Semua Perlukan Bantuan Korang!

Katakan tidak kepada Valentine’s Day!

Kempen anti-Valentine’s Day yang dicipta oleh Sega, iaitu Make War Not Love 5, kini kembali lagi. Syarikat gaming gergasi dari Jepun itu akan memulakan promosi bermula hari ini (14 Februari) sehingga 19 Februari 2018.
Tahun ini, para pemain perlu bekerjasama. Korang perlu log masuk ke dalam laman rasmi Make War Not Love 5, kemudian mainkan game-game yang telah ditampilkan. Apabila satu-satu waktu permainan harian telah dicapai, Sega akan memberikan pelbagai hadiah.
Apabila sasaran telah berjaya dicapai, Sega akan memberikan hadiah yang berupa game (keluaran Sega), DLC, kupon diskaun, atau kombinasi ketiga-tiga promosi itu – dihantar terus ke akaun Steam korang.
Pemain yang mendaftar sahaja walaupun tidak mencapai apa-apa sasaran terus akan mendapat 2 game Mega Drive.
Selain promosi yang dinyatakan di atas, ada juga promosi diskaun seperti biasa untuk game-game tertentu. Antaranya ialah:

Total War: Warhammer II – 10%
Total War: Warhammer – 66%
Endless Space 2 – 50%
Company of Heroes 2 – 75%
Warhammer 40,000: Dawn of War III – 66%


Battlefield 1: Screenshots Terbaru Leaked Memaparkan Peperangan Udara, Laut Dan Darat!

Game FPS berlatar belakangkan Perang Dunia Pertama itu telah mempunyai screenshots terbaru yang dibocorkan di internet pada minggu ini.

Peminat Battlefield pasti teruja apabila melihat screenshots terbaru untuk game FPS yang paling ditunggu-tunggu pada tahun ini untuk pelantar Xbox One, PS4 dan PC.
Satu screenshot menunjukkan sekumpulan askar sedang gigih meredah hutan yang tebal. Manakala dua lagi menunjukkan kapal terbang Red Baron dan kapal laut perang sedang beraksi.

Awal bulan ini Dan Berlin, Lead Level Designer DICE mendedahkan bahawa tiada apa yang tidak dapat dimusnahkan dalam game Battlefield 1. Dan ini bermakna, pemain boleh menembak apa sahaja yang mereka mahu dalam jet pejuang WW1 yang telah memukau peminat dengan trailer pembukaannya.
Battlefield 1 akan bersaing dengan pesaingnya, Call of Duty: Infinite Warfare pada akhir tahun ini. Tetapi DICE berkata mereka akan dapat kelebihan berbanding game run and gun kerana tajuknya yang dibina sebegitu rupa.
“Cukup banyak, apa yang anda lihat adalah apa yang anda akan dapat kali ini.” Ujar Dan.
“Ia seperti mantera, jika saya menembak dan saya mengharapkan ia untuk dimusnahkan. Kita mahu ia dimusnahkan. Kami benar-benar menolak jumlah kemusnahan. Dari segi bagaimana kreatif anda boleh lakukan kemusnahan.”
“Sebagai contoh, apabila anda memasuki bangunan dan anda tidak mahu musuh mengikuti anda di tingkat atas, anda boleh membuang bahan letupan di atas tangga dan letupkannya. Jadi, anda sebenarnya dapat memusnahkan struktur satu demi satu serta memusnahkan semua sekaligus.”
Tetapi keseronokan tidak berakhir di situ. Kawasan keseluruhan petempuran multiplayer akan berubah dan menghancurkan persekitaran tanah secara besar-besaran dengan letupan besar.

Beliau berkata di Playstationlifestyle: “Terdapat juga kemusnahan tanah lebih daripada sebelum ini, dari segi kawah, mereka memainkan peranan yang lebih besar kali ini.”
“Anda mempunyai satu padang yang luas, rata dan terbuka. Dan kemudian sedang permainan berlangsung, letupan dilepaskan, segala-galanya bertukar menjadi keju Swiss. Anda boleh menggunakan kawah untuk mara ke hadapan.”
“Mentaliti yang sama di sini, jika anda mengharapkan letupan yang akan menghasilkan kawah, ia akan menghasilkan kawah. Apa yang anda lihat adalah apa yang anda dapat. Ia adalah apa yang kami lakukan sepanjang masa ini.”
Battlefield 1 akan dilancarkan pada 21 Oktober di Xbox One, PS4 dan PC.
Sumber: Dailystar


Tekken x Street Fighter: Pembikinan Dihentikan!

Sedih tapi terpaksa terima hakikat. Nampaknya lambat lagilah kita nak merasa Tekken X Street Fighter!

Sejak diumumkan bersama Street Fighter x Tekken (SFxT) pada 2010, kipas-susah-mati kedua-dua francais masih menanti Tekken x Street Fighter (TxSF). Bandai Namco menjanjikan kehadiran karakter-karakter Street Fighter di dalam universe Tekken – seperti yang akhirnya berlaku dengan kemasukan Akuma ke dalam Tekken 7.
JomBaca: Tekken 7 Dah, Tekken X Street Fighter Mana Daa?
Nampaknya maklumat baru telah mengesahkan bahawa Bandai Namco telah menunda pembangunan TxSF!

Dalam temuramah bersama Gamespot, Penerbit Tekken, Katsuhiro Harada telah menyatakan sekarang bukanlah masa terbaik untuk melancarkan TxSF. Dengan kehadiran Street Fighter 5 dan ketibaan Tekken 7 tidak lama lagi, mereka tidak ingin memecah-belahkan komuniti kedua francais ini. Jadi, mereka hentikan dahulu pembangunan TxSF dalam menantikan masa yang sesuai untuk pelancarannya.
Memang sedih, tetapi kerisauan yang dibangkitkan Harada-san amatlah dihargai. Sama-samalah kita nantikan berita gembira dari team Tekken nanti.


Pelancaran PlayStation Plus Baharu Diawalkan, Temui Pemain Malaysia Mei Ini

Perubahan kepada langganan PlayStation Plus yang pada asalnya dijadualkan dilancarkan secara berperingkat bermula Jun 2022, kini telah diawalkan.
Sony telah mengeluarkan jadual pelancaran PlayStation Plus baharu untuk beberapa rantau dan negara, ianya seperti berikut:
Rantau Asia (tidak termasuk Jepun): 23 Mei 2022Jepun: 1 Jun 2022Rantau Amerika: 13 Jun 2022Rantau Eropah: 22 Jun 2022
Bermakna, pemain di Malaysia akan mula melihat perubahan langganan ini secara berperingkat pada 23 Mei ini.
Walau bagaimanapun, Sony sehingga kini masih belum mengeluarkan senarai penuh koleksi game yang akan disediakan dalam tahap Extra dan Deluxe. Malah, mereka belum berkongsikan harga dan bagaimana pelanggan PlayStation Plus sedia ada ingin menaiktaraf ke tahap langganan yang lebih tinggi.
Untuk mengetahui harga dan apa yang bakal Sony tawarkan dalam setiap tiga tahap langganan baharu PlayStation Plus, korang boleh baca di sini.


Pendedahan Penuh Battlefield 6 Dilaporkan Akan Berlangsung Pada Mei

EA sebelum ini telah mengesahkan yang Battlefield seterusnya (belum ada judul rasmi) akan dilancarkan pada penghujung tahun ini.
Walau bagaimanapun, yang menjadi tanda tanya ramai adalah bilakah mereka akan mendedahkan segala butiran tentang game perang ini?
Khabar angin terbaharu yang muncul mengatakan acara pendedahan penuh Battlefield 6 (atau apa jua judulnya kelak) akan berlangsung sekitar bulan Mei ini.
Ketika bercakap di livestream GamesBeat (via MP1ST), orang dalam industri, Jeff Grub mendakwa yang EA kini sedang merancang untuk mengadakan acara tersebut pada Mei.
“Ia masih belum tetap,” kata Grub. “Mereka masih belum umumkan apa-apa kepada umum. Tapi daripada pemahaman saya, mereka sedang melihat pada Mei.”
Bukan Grub sahaja mengatakan sebegitu. Seorang lagi orang dalam industri yang cukup terkenal membawakan berita-berita francais Battlefield, Tom Henderson turut mengatakan perkara yang sama di Twitter. Malah Henderson menjangkakan yang acara tersebut akan diadakan pada tarikh 7 Mei.

PREDICTION time;#Battlefield6 May 7th.— Tom Henderson (@_Tom_Henderson_) March 20, 2021

Acara pendedahan Battlefield baharu pada bulan Mei semestinya sesuatu yang mudah untuk dijangka. Beberapa Battlefield sebelum ini, yang dilancarkan pada hujung tahun, sering mengadakan acara pendedahan pada Mei.
Apa-apa pun, seperti biasa, anggap saja ini masih dalam khabar angin selagi ia belum diumumkan secara rasmi oleh EA.
Sebelum ini, EA telah mengumumkan yang fokus mereka kini adalah untuk melancarkan Battlefield seterusnya, menarik Criterion untuk membantu DICE, membuatkan Criterion terpaksa menunda pembangunan Need for Speed seterusnya.


Skrip Filem Uncharted Ditulis Sebagai Filem R-Rated Dan Dipenuhi Dengan Aksi-Aksi Gempak!

Pelbagai game cuba diadaptasikan untuk dijadikan filem dan Uncharted juga tidak terkecuali dalam adaptasi filem Hollywood.

Pada Januari lalu, Joe Carnahan berkongsi skrip Uncharted yang sudah siap ditulis bersama peminat di Instagram. Beliau mendedahkan kenapa rating R sesuai dengan Uncharted dan memberitahu kenapa Uncharted ini lain daripada filem Indiana Jones.
Penulis itu berkata, “Saya tulis skrip ini dengan mengekalkan intipati sama seperti dalam game. Mereka mencarut dalam game itu. Mereka mempunyai cara licik mereka tersendiri. Memang saya tulis dalam filem adalah perkara yang sepatutnya ada dalam game itu.”
Beliau juga mengulas tentang aksi Uncharted dikatakan sama seperti dalam filem Indiana Jones, Carnahan berkata, “Saya sebenarnya peminat Indiana Jones juga tapi saya rasa ada banyak perbezaan antara Indiana Jones dan Drake. Drake mempunyai kawannya, Sully dan kadang-kala Drake juga berseorangan dalam game. Kalau hendak dibandingkan dengan Indiana Jones, Indiana Jones seorang yang menghargai dan sukakan arkeologi manakala Drake pula mencari harta karun dan tidak sukakan muzium.”

Beliau juga turut menambah, “Saya rasa Amy Henning (penulis skrip asal untuk tiga game awal Uncharted) berjaya membezakan antara mereka berdua semasa Hennig buat Uncharted. Dia membuatkan Drake itu anti-Indiana Jones. Semasa kejadian pada game pertama, Drake dan Sully meninggalkan Elena di jeti untuk mengejar harta karun. Indiana Jones tidak pernah lakukan perkara sedemikian. Itu adalah satu bukti bahawa Indiana Jones sangat berbeza dengan Nathan Drake.”
Joe Carnahan juga diberitahu oleh Sony dan Naughty Dog bahawa beliau diberi kebebasan penuh untuk menulis skrip Uncharted ini. Beliau menulis empat babak aksi yang akan memukau penonton dan peminat tetapi berbeza dengan babak aksi dalam game.
Sony Pictures sebelum ini mengumumkan Shawn Levy (Stranger Things, siri Night of The Museum) untuk mengarah filem Uncharted.
Filem Uncharted akan berlandaskan mengikut game pertama, Uncharted: Drake’s Fortune yang dibangunkan oleh Naughty Dog. Game ini mengisahkan seorang pengembara harta karun berketurunan pengembara terkenal Sir Francis Drake, Nathan Drake. Drake mendapat tahu lokasi sebenar harta karun El Dorado, kota yang dipenuhi dengan emas namun El Dorado adalah sebuah tugu emas yang mempunyai sumpahan mistik. Sumpahan mistik itu menukarkan orang Sepanyol dan Nazi menjadi raksasa zombie dan menyukarkan lagi pencarian Drake apabila ramai lagi yang lain mengejar harta karun yang sama.
Nathan Drake masih lagi muda remaja dalam game pertama, Uncharted: Drake’s Fortune.
Uncharted: Drake’s Fortune berjaya mengeluarkan tiga sekuel selepasnya dan game paling terbaru ialah Uncharted 4: A Thief’s End dikeluarkan pada Mei 2016. Naughty Dog juga mengumumkan satu stand-alone bertajuk Uncharted: The Lost Legacy yang bakal keluar pada tahun ini.
Setakat ini, tiada lagi tarikh rasmi untuk filem ini daripada Sony Pictures.
Sumber: ComingSoon.net


Pandang Pertama Submerged: Hidden Depths – Game Eksplorasi Pelayaran Tanpa Combat

Kadangkala bukan semua game memerlukan konsep dan pelaksanaan yang kompleks sehingga pemain terpaksa berulang-ulang kali melakukan perkara sama semata-mata menguasai sesuatu atau mahu get good.
Dalam kebanjiran game penuh aksi atau memerlukan tahap penguasaan tinggi, mungkin apa yang anda perlukan adalah sebuah game mudah dan ringan. Submerged: Hidden Depths memecahkan gelembung buih ini dengan menyajikan gameplay santai: tiada cara untuk mati, tiada combat, dan tiada game over.
Anda fikir menggelarkan game ini membosankan tanpa mekanik combat. Mungkin Submerged: Hidden Depths mempunyai lebih banyak tarikan daripada anda jangkakan? Adakah game ini memberi pengalaman menyusuk kalbu tanpa memerlukan combat seperti Journey atau Sky: Children of the Light? Jom baca selanjutnya!
Apa Ceritanya?

Submerged: Hidden Depths menyelusuri kisah dua adik beradik, Miku dan Taku pada masa depan di mana banjir besar melanda dunia sehingga peradaban moden ditenggelami air.
Bencana ini telah meninggalkan kesan mendalam terhadap Miku dan Taku serta manusia sejagat. Miku kini hidup dengan sumpahan aneh yang mungkin memberikan peluang kedua untuk membaik pulih dunia manakala Taku mahu melindungi kakaknya daripada perkara aneh yang mungkin memudaratkan mereka berdua.
Pasca banjir besar ini, alam semula jadi telah mengambil ‘takhta’. Bangunan-bangunan pencakar langit tidak lagi kukuh, terhakis, dan mempunyai akar kayu misteri berwarna hitam yang menjalar. Namun, bukan semuanya kelihatan suram. Rimbun menghijau telah meliputi seluruh bangunan dengan tumbuhan menjalar dan bunga-bunga yang melata di struktur penting bangunan.
Lebih-lebih lagi, persekitaran bangunan kembali ceria dan indah apabila Miku dengan kuasa misterinya berjalan dan memanjat di setiap ceruk puing-puing yang dimamah bumi.
Kembali Kepada Asal
Bangunan main jongkang-jongket
Secara jujurnya, saya sebenarnya tidak tahu ini adalah game kedua dalam siri Submerged. Jangan risau, saya (dan anda semua!) boleh menikmati Submerged: Hidden Depths kerana game ini memberi fokus utama kepada pengembaraan sahaja tanpa perlu tahu perihal Submerged pertama.
Sebaik sahaja anda memulakan game ini, dua adik beradik tinggal di sebuah kubah sebagai markas mereka. Berbekalkan peta dan teleskop untuk mengenal pasti lokasi, anda menaiki sebuah perahu untuk berlayar dan mengembara ke puing-puing sambil menikmati pemandangan lautan biru nan luas.
Terdapat sembilan puing-puing utama pemain harus jelajahi bagi menyingkap misteri di sebalik apa yang telah berlaku kepada mereka. Selain itu, pemain dapat mengenali dunia Submerged: Hidden Depths lebih dekat dengan berinteraksi bersama makhluk seakan haiwan liar dari dunia sebenar, mengumpul peninggalan artifak seperti mesin taip, melengkapkan koleksi bunga, koleksi penampilan diri, perahu, serta mengumpul diari-diari yang ditinggalkan oleh orang lain.
Bila Miku memegang benih pokok, aura benih ‘menghidupkan’ kembali suasana sekelilingnya seperti laluan dipenuhi bunga-bunga dan sinaran tugu yang menyerupai manusia semakin cerah.
Walaupun peta kelihatan besar dan banyak tempat untuk dituju, anda jarang sesat dan keliru kerana game ini sentiasa membantu anda dengan memberi tanda arah terapung di tengah lautan untuk pergi ke puing-puing penting. Sebaik sahaja anda tiba di destinasi, setiap sudut puing-puing atau mercu tanda dipenuhi dengan penunjuk pelbagai warna (yang mana anda boleh ubah warna dalam tetapan game ini kepada pilihan pemain sama ada berwarna merah, biru, kuning, oren atau hijau) bagi meneruskan progress game.
Secara Kesimpulannya
“Tengok, itu todak langgar Singapura ke?”
Submerged: Hidden Depths adalah sebuah game yang sesuai untuk bermain jika anda mahu santai atau lali dengan game aksi yang memerlukan daya perhatian sangat tinggi. Saya sangat mengesyorkan game ini kepada kanak-kanak yang berjinak-jinak untuk bermain kerana game ini disajikan dengan persembahan grafik indah bersama cara gameplay sangat mudah. Budak umur 5 tahun pun boleh habiskan game ini.
Bagi pemain yang meminati Uncharted dan Tomb Raider, anda tentu boleh selesaikan game ini dalam beberapa jam dengan jayanya. Terdapat juga momen-momen yang mengingatkan saya kepada Assassin’s Creed terutamanya apabila tiba di puncak mercu tanda tinggi. Bagi mereka yang suka akan Journey, Abzu, Gone Home dan game lain tiada combat yang sewaktu dengannya, sudah semestinya tertarik dengan premis naratif game ini dengan runut bunyi yang cukup syahdu.
Jika anda sukakan game aksi padat dan mekanik combat, maka Submerged: Hidden Depths bukanlah game untuk anda kerana game ini tidak memberikan apa-apa cabaran langsung kepada pemain.

Dalam versi pandang pertama selama satu jam ini, saya juga rasa bosan setelah melawat beberapa puing-puing utama kerana anda mengulangi gameplay yang sama dengan penunjuk yang tersedia ada sepanjang masa. Secara ringkasnya, anda naik perahu, jumpa bangunan, panjat dan lompat ikut penunjuk, jumpa benih, tanam benih di pokoknya, ta-da! Dah siap!
Dari segi prestasi grafik, saya mengalami frame rate drop semasa cutscenes tertentu (seperti video di atas) tapi ini mungkin kerana saya bermain di PC yang berspesifikasi lama. Saya tidaklah arif tentang grafik tetapi saya sangat suka persekitaran alam semula jadi yang ditonjolkan oleh pembangun, Uppercut Games.
Bukan photo mode, tapi postcard mode
Submerged: Hidden Depths masih belum ada tarikh pelancaran, dan bakal tiba di PC, PS4, PS5, Xbox One dan Xbox Series X.
[KEMASKINI]: Submerged: Hidden Depths akan dilancarkan pada 10 Mac 2022.
Terima kasih kepada Uppercut Games dan Renaissance kerana memberikan kod untuk pandang pertama Submerged: Hidden Depths.


Hideo Kojima: Bebas Dari Cengkaman Konami!

Kontrak Hideo Kojima dengan Konami telah berakhir dan telah dilaporkan bahawa beliau sedang membina studio yang baru.

Menurut Nikkei, studio baru oleh Kojima ini terdiri dari bekas pekerja dari studio Kojima Productions dan mereka sedang melakukan perbincangan dengan Sony Computer Entertainment.
Jika perjanjian ini berjaya, besar kemungkinan game pertama dari studio tersebut bakal menjadi eksklusif kepada console Playstation.


Bagaimana Nak Gunakan External HDD Bagi PlayStation 4? Ini Caranya!

Firmware 4.50 telah pun dilancarkan sebentar tadi. Dan dengan update ini, beberapa fungsi tambahan telah diadakan. Bersyukurlah boleh tambah external HDD!

JomBaca: PS4 Bakal Menyokong External HDD, Custom Wallpapers Dan Banyak Lagi Dalam Update 4.50
Sejujurnya, PlayStation 4 dengan 500GB ataupun 1TB takkan pernah mencukupi bagi gamers yang memiliki banyak games dan rakaman serta screenshot gameplay! Walaupun kita boleh menukar HDD PS4 kepada HDD bersaiz 2TB – ianya masih belum mencukupi!
Xbox One telah memiliki fungsi menggunakan external HDD, baru hari ini pengguna PS4 dapat merasa ‘kemewahan’ ini. Berikut adalah cara bagaimana untuk menggunakan fungsi external HDD ini.
Langkah 1
Cucukkan external HDD korang ke USB port PS4. Pastikan external HDD itu memiliki USB 3.0 (sehingga 8TB!). Korang boleh menggunakan external HDD bersaiz 3.5 ataupun yang 2.5. Dalam artikel ini, sebagai contoh, kami menggunakan Nyko 1TB.
JomBaca: External HDD Mana Yang Patut Korang Beli Bagi PlayStation 4 Korang?
Langkah 2
Format dahulu external HDD korang. Pergi ke Settings > Devices > USB Storage Devices di dalam PS4 korang. Pilih external HDD, dan pilih Format as Extended Storage. *Awas: Proses ini akan memadam semua kandungan HDD korang, pastikan korang backup data dahulu.

Langkah 3
Apabila ianya sudah siap diformat, pergi semula ke Settings > Devices > USB Storage Devices, dan korang sepatutnya dapat melihat ikon hijau di sebelah HDD yang diformat. Nah, HDD anda sudah siap untuk digunakan!

Bagaimana Untuk Menukar Lokasi Installation?
Untuk menukar lokasi installation, pergi semula ke Settings > Devices > USB Storage Devices, pilih HDD pilihan, tekan butang Options di DualShock 4 dan tekan Confirm. Korang boleh melihat melihat teks “Application Install Location” di HDD pilihan korang.

Bagaimana Memindahkan Game Yang Telah Di-Install, Media?
Hanya aplikasi dan game PS4 yang dapat di-install ke external HDD. Game perlu di-install semula ke external HDD. Saved Data dan fail-fail lain seperti screenshot dan rakaman gameplay masih akan disimpan di dalam internal HDD PS4 korang.


Dr Disrespect Kembali Streaming Ke Youtube, Tapi Bukan Secara Eksklusif

Streamer tersohor Guy Beahm atau lebih dikenali sebagai Dr Disrespect kini telah kembali untuk mengadakan sesi livestream selepas telah diharamkan di Twitch pada Jun lalu tanpa diberi sebarang notis.
Beliau kembali mengubat rindu para peminat di platform Youtube, walau bagaimanapun menurut IGN, kehadirannya ke Youtube bukanlah secara eksklusif. Bermakna Dr Disrespect masih boleh mengadakan livestream di mana-mana platform secara bebas, buat masa ini.
Setelah membiarkan sahaja channel Youtubenya bersiaran secara langsung selama 24 tanpa bermain apa-apa, beliau akhirnya bermain game. Ia terus mengumpulkan penonton serentak seramai 400,000 orang, dan dalam masa hanya kira-kira setengah jam, ia hampir mencecah 500,000 penonton serentak.
Sehingga kini, seperti yang dinyatakan sebelum ini, Dr Disrespect masih belum mengetahui mengapakah beliau telah diharamkan dari Twitch.


Syed Saddiq Mahu Jadikan Malaysia Sebagai Hab Esports Di Asia Tenggara, Akan Bertemu Dengan ESL Dan Razer

Angkat esports tanah air ke satu tahap baru.
YB Syed Saddiq bersama pasukan League of Legends dari Malaysia, Kuala Lumpur Hunters yang sedang bertanding di Singapura.
Dalam lawatan kerja rasmi beliau ke Singapura, Menteri Belia & Sukan, Syed Saddiq Syed Abdul Rahman mengatakan yang beliau ingin menjadikan Malaysia sebagai hab esports di rantau Asia Tenggara.
Lawatan dua hari beliau ke Kota Singa itu akan mempertemukan beliau dengan Timbalan Perdana Menteri; Menteri Belia, Komuniti dan Budaya; dan Minister of State bagi membincangkan perihal esports dan pekerjaan belia.
https://twitter.com/SyedSaddiq/status/1025559734835806208
Dalam beberapa tweet lain, Saddiq turut mengesahkan setibanya di sana, beliau bertemu dengan ESL Asia; pasukan League of Legends dari Malaysia yang sedang bertanding di sana, Kuala Lumpur Hunters; serta Razer. Kata beliau:
“Pertemuan pertama saya bersama ESL Asia. Pemain utama dalam industri esukan. Ekosistem esukan Malaysia belum kukuh sistem sokongannya. Model perniagaan, rakan kongsi dan sokongan akar umbi sangat penting. Bandar seperti Cyberjaya berpotensi untuk menjadi hab esports.”
“Saya juga meluangkan masa di Hyperplay Singapore. Pasukan Kuala Lumpur Hunters (LoL) menang separuh akhir! Mereka mahu banyak lagi acara esports dianjurkan. Malaysia boleh contohi negara model China & Korea untuk pembangunan esports. Doakan mereka juara!”
“Esok pagi [hari ini] saya dijadualkan bertemu syarikat gergasi RAZER untuk pembangunan esports. Ini semua usaha KBS [Kementerian Belia & Sukan] untuk mengangkat industri esports di Malaysia dan peluang pekerjaan.”

LAWATAN KERJA KE SINGAPURA
1. My first meeting is with ESL Asia. Pemain utama dalam industri esukan. Ekosistem esukan Malaysia belum kukuh sistem sokongannya. Business model, partners & grassroots support sgt penting. Bandar seperti Cyberjaya berpotensi untuk menjadi hub esports pic.twitter.com/dga5KiI6wY
— Syed Saddiq 🇲🇾🌺 (@SyedSaddiq) August 4, 2018

2. Saya juga meluangkan masa di Hyperplay Singapore. Team Kuala Lumpur Hunters (LoL) @KLHunters menang Semi Final!!
Mereka mahu banyak lagi event esports dianjurkan. Malaysia boleh contohi negara model China & Korea untuk pembangunan esports.
Doakan mereka juara ! 🇲🇾🇲🇾🇲🇾 pic.twitter.com/ENWOCzG9YZ
— Syed Saddiq 🇲🇾🌺 (@SyedSaddiq) August 4, 2018

4. Esok pagi saya dijadualkan bertemu syarikat gergasi RAZER untuk pembangunan esports. Ini semua usaha KBS untuk mengangkat industri esports di Malaysia dan peluang pekerjaan. pic.twitter.com/rDsgvIqWad
— Syed Saddiq 🇲🇾🌺 (@SyedSaddiq) August 4, 2018
Keinginan YB Saddiq untuk menaikkan industri esports tanah air sememangnya antara fokus belia sejak menjadi menteri. Baru-baru ini, beliau mengatakan kontroversi yang berlaku kepasa AirAsia Saiyan dalam kejohanan Mobile Legends di Indonesia membuktikan masyarakat Malaysia mengambil serius tentang esports.


Mirososft Turut Akui Livestream ‘Gameplay’ Inside Xbox Tidak Seperti Yang Dijanjikan

Kalau korang antara yang menonton secara langsung Inside Xbox pada dua hari lepas, pastinya korang tahu ada sesuatu yang tidak kena dengan livestream tersebut. Ia hanya memaparkan beberapa video trailer pendek, yang kebanyakannya tidak memaparkan sebarang gameplay untuk Xbox Series X seperti yang dijanjikan.
Maklum dengan kecaman yang diluahkan para peminat, pengurus besar pemasaran Xbox Games, Aaron Greenberg, telah tampil untuk mengakui sesuatu yang mereka tidak patut lakukan, seterusnya memohon maaf.
Dalam tweet yang dikeluarkan, Greenberg berkata sekiranya mereka tidak menjanjikan apa-apa sebelum livestream dan hanya terus memperlihatkan trailer-trailer, mungkin reaksi para peminat akan berbeza. Beliau mengakui yang Xbox telah meletakkan harapan yang salah, serta meletakkan emoji ‘tangan’ sebagai tanda memohon maaf.

Had we not said anything & just shown May Inside Xbox show like we did last month, I suspect reactions might have been different. Clearly we set some wrong expectations & that’s on us. We appreciate all the feedback & can assure you we will take it all in & learn as a team. 🙏🏻💚
— Aaron Greenberg 🙅🏼♂❎ (@aarongreenberg) May 8, 2020
Sebelum ini, seperti yang kami laporkan semalam, pengarah kreatif Ubisoft juga telah tampil mengatakan, ya, para peminat ada hak untuk menjangkakan lebih banyak paparan gameplay daripada trailer Valhalla. Para pemiant Assassin’s Creed sedikit kecewa apabila ‘gameplay trailer’ yang dijanjikan hanya memaparkan cutscene sinematik yang ada dalam game sahaja.
Sejujurnya, ia merupakan satu livestream yang baik, memperlihatkan dan mengumumkan bermacam game-game baharu — antaranya seperti The Medium, Call Of The Sea dan Bright Memory: Infinite. Namun disebabkan janji untuk memaparkan ‘gameplay’, sebaliknya hanya memaparkan sinematik, membuatkan para peminat sedikit kurang berpuas hati.
Apa-apa pun, Xbox akan mengadakan satu lagi livestream pada Julai untuk memperlihatkan game-game pihak pertama mereka. Tarikhnya masih belum diumumkan.


Lebih 1 Juta Pemain PlayerUnknown’s Battlegrounds Di Xbox One Dalam Masa 48 Jam

PlayerUnknown’s Battlegrounds merupakan game multiplayer terbesar pada tahun 2017 dan beberapa hari yang lalu game itu telah membuat kemunculan di Xbox One melalui program Xbox One Preview.
Microsoft mengumumkan pada hari ini bahawa semasa PUBG boleh dimainkan di Xbox One, dalam masa 48 jam sahaja, lebih sejuta pemain telah mendarat di atas pulau untuk meraih kemenangan Winner Winner Chicken Dinner.
Jumlah itu kelihatan agak mengagumkan untuk mana-mana game multiplayer semasa pelancarannya pada minggu pertama, malah game itu masih lagi dalam program Xbox One Preview. Kejayaan besar PlayerUnknown’s Battlegrounds di PC secara jelasnya telah dibawa ke Xbox One.

Walaupun terdapat pelbagai isu yang dihadapi oleh pemain PUBG di Xbox One pada minggu pertama, Microsoft berjanji bahawa game itu akan terus menerima peningkatan, pengoptimuman dan kandungan baru seperti map padang pasir baru, Miramar yang mana baru-baru ini telah dilancarkan di PC.


“Video Game Ganas Tidak Akan Ada Tempat Di Olimpik”, Kata Presiden Jawatankuasa Olimpik Antarabangsa

Video game bola sepak dan bola keranjang ada peluang untuk dimainkan di Sukan Olimpik.

Sebelum ini, terdapat cakap-cakap yang mengatakan Sukan Olimpik 2024 di Paris mungkin akan membawakan kepada kita acara esports buat kali pertama.
Ia dikuatkan lagi apabila Sukan Asia 2022 yang akan diadakan Hangzhou, China akan membawakan acara esports. Dalam laporan sebelum ini, kita telah mengetahui bahawa game FIFA, satu game dari genre MOBA dan satu lagi game dari genre RTS akan dipertandingkan di Sukan Asia 2022 ini.
Mungkin ramai yang tertanya, kenapa game-game shooter seperti Counter Strike atau Call of Duty tidak dipertandingkan.
Mungkin kita boleh mengagak jawapan kepada persoalan di atas daripada kenyataan terbaru yang dikeluarkan oleh Thomas Bach, Presiden Jawatankuasa Olimpik Antarabangsa.
Sukan Olimpik ingin menarik lebih ramai pemuda tetapi hanya akan meliputi esports yang tidak menampilkan keganasan, kata Bach, menurut laporan The Star.
Thomas Bach, Presiden Jawatankuasa Olimpik Antarabangsa.
Beliau berkata lagi, Sukan Olimpik telah membuka beberapa sukan yang popular dengan milenial, tetapi untuk esports, walaupun semakin meningkat naik, ia perlu diperhatikan dengan lebih mendalam.
“Kami mahu mempromosikan ketiadaan diskriminasi, ketiadaan keganasan, dan keamanan dalam kalangan masyarakat. Ini tidak padan dengan video game, yang mana tentang keganasan, letupan dan pembunuhan. Dan dari situ kita perlu menyatakan batasnya,” ulas Bach.
Esports yang mencerminkan yang dimainkan di dunia sebenar – seperti bola sepak dan bola keranjang – mungkin boleh dipertimbangkan untuk Olimpik, tetapi game-game yang melibatkan keganasan dan pertumpahan darah yang tidak perlu adalah menyalahi “nilai-nilai Olimpik”, kata beliau.
“Jadi, jika seseorang sedang bertanding dalam bermain bola sepak secara maya, atau bermain sukan lain secara maya, ini akan menarik minat ramai. Kami berharap, nanti mereka akan menyajikan persembahan sukan yang sebenar. Jika peminat akhirnya akan turut bermain sukan itu dalam dunia sebenar, kami akan lebih gembira,” tambah Bach lagi.
“Perbincangan ini masih berjalan. Ia akan masih memakan masa kerana industri ini kini sedang membentuknya dengan sendiri. Ia adalah industri yang berjaya, tetapi ia belum bertapak dalam cara berorganisasi.”
Salah satu kebimbangan besar beliau terhadap esports adalah kekurangan pengawal industri ini bagi memastikan pemain video game mematuhi peraturan yang telah dipiawaikan.
“Kamu perlu seseorang yang boleh memastikan kepada kamu yang atlet ini tidak melakukan doping, yang mereka mematuhi peraturan teknikal, yang mereka menghormati satu sama lain.”

Itu kata Presiden Jawatankuasa Olimpik Antarabangsa. Apa pula kata korang? Adakah game-game seperti Counter Strike dan Call of Duty baik untuk dibawa masuk ke Sukan Olimpik? Kongsikan pandangan korang dengan kami di ruangan komen di bawah.


Netflix Keluarkan Trailer Pertama The Witcher: Blood Origin – Menampilkan Tan Sri Michelle Yeoh

Bagi yang telah menghabiskan kesemua episod dalam musim kedua The Witcher, tentunya sudah menonton trailer ini.
Jangan risau, tiada sebarang spoiler untuk musim kedua The Witcher.
Di penghujung kredit episod 8 musim 2 The Witcher, Netflix sebenarnya telah ‘menyembunyikan’ trailer pertama The Witcher: Blood Origin. Kini, setelah beberapa hari diselitkan di situ, Netflix telah memuatnaik trailer tersebut ke semua akaun media sosial mereka untuk tontonan umum.
Teaser trailer pertama ini memperlihatkan beberapa watak utama yang akan membintangi siri spin-off itu, termasuklah Sophia Brown sebagai Éile, Laurence O’Fuarain sebagai Fjall, dan tentunya pelakon yang mengujakan ramai, Tan Sri Michelle Yeoh sebagai Scían.

The Witcher: Blood Origin adalah prekuel, atau lebih tepat lagi, 1,200 tahun sebelum kejadian dalam The Witcher.
Siri mini spin-off yang akan membawakan enam episod ini menceritakan penciptaan prototaip pertama Witcher, dan peristiwa-peristiwa yang membawa kepada Conjunction of the Spheres, apabila dunia raksasa, manusia dan elve digabungkan menjadi satu.
Declan de Barra merupakan penerbit eksekutif dan ketua teraju dalam siri ini dan Lauren Schmidt Hissrich pula sebagai penerbit eksekutif. Malah, penulis novel asal, Andrzej Sapkowski turut terlibat, bertindak sebagai konsultan kreatif.

Buat masa ini, Netflix hanya menyatakan yang siri ini akan ditayangkan pada 2022, namun belum ada tarikh tepat diumumkan.


Game FPS Single-Player Tanpa Senjata, Hanya Magik – Immortals of Aveum


Laman PlayStation Store Lama Sebenarnya Tak Ditutup Sepenuhnya, Boleh Diakses Di Web Browser

Sekitar Oktober 2020, beberapa minggu sebelum pelancaran PS5, Sony telah melancarkan PlayStation Store versi desktop yang berwajah baharu.
Ia bukan sahaja menampilkan antaramuka baharu dan menghilangkan beberapa fungsi yang ada dalam versi lama, tapi turut membuang secara senyap banyak game, termasuklah game-game PS3, PS Vita dan PSP.
Walau bagaimanapun, seseorang telah menemui bahawa Sony sebenarnya tidaklah menutup PlayStation Store yang lama itu sepenuhnya, dan beliau telah berkongsikan bagaimana untuk mengaksesnya.
Sony sebenarnya hanya menghilangkan beberapa fail HTML untuk menghalang pengguna daripada akses API-nya. Oleh itu, untuk mengakses laman web ini, pengguna boleh menggunakan satu plugin ini di web browser Firefox.
Korang boleh muat-turun plugin ‘Valkyrie PS Store’, yang dicipta oleh SilicaAndPina, melalui pautan ini. Ingat, hanya boleh diakses menggunakan web browser Firefox.

Oh. My. God.So, and this makes sense, the old web Playstation store wasn't taken down as much as they just got rid of a few HTML files to prevent you from access the APIs.So someone made a Firefox plugin to restore it. AND IT WORKS.https://t.co/30enQtMBT4@DelistedGames pic.twitter.com/QzMemfqCMc— Chris Glass (@TheChrisGlass) April 23, 2021

Melalui cara ini, korang boleh mengakses semula PlayStation Store versi desktop yang berwajah lama itu, berserta semua game yang ada sebelum itu.
Walaupun Sony telah melakukan pusingan-U dengan menarik balik rancangan mereka untuk menutup PlayStation Store di konsol PS3 dan PS Vita, mengakses semula laman web ini di Firefox adalah cara yang lebih mudah.


Street Fighter 5: Siri Character Intro: M. Bison – Uncle Dictator Psycho!

Aihh, penulis begitu khusyuk bermain Street Fighter 5, sampai terlupa nak introduce character lain! Jom kita tengok video introduction untuk M. Bison dari Capcom ini!

M. Bison si pakcik diktator ini juga kembali membuat onar! Apalagi yang dia nih tak puas ati? Apa pulak story yang akan terbongkar dalam Street Fighter 5 nanti? Walau apa pun kisahnya, kitorang pasti M. Bison ini pasti menjadi dalang kepada semua kegiatan jahat!
Dengan moveset Psycho Power yang kini lebih mantap dengan kebolehan untuk kombo moves menggunakan V-Trigger – M. Bison nih memang sesuai untuk korang yang sukakan character damage-dealer yang tinggi!
[su_box title=”JomBeli!” box_color=”#ff0000″]Khas untuk pembaca JomGaming! Korang boleh Order Street Fighter 5 dengan menghantar ‘JGSFV‘ ke Inbox Partner Seller kitorang dan dapatkan diskaun RM10!
Dapatkan penghantaran launch-day PERCUMA terus ke kawasan anda bagi yang menetap di Lembah Klang!
[/su_box]


Cyberpunk 2077 Ditunda Sekali Lagi, Kini Akan Dilancarkan Pada Disember

Di kala kita semua benar-benar merasakan yang game futuristik ini akan dilancarkan akhirnya, ia sekali lagi ditunda… buat kali yang ketiga.
CD Projekt Red telah mengumumkan bahawa tarikh pelancaran Cyberpunk 2077 telah ditunda lagi — yang mana ia tidak lagi akan dilancarkan pada 19 November, sebaliknya kini akan dilancarkan pada 10 Disember 2020.
Dalam pengumuman yang dikeluarkan, CDPR pertama-tama sekali mengucapkan permohonan maaf atas penundaan ini. Kemudian, barulah mereka menjelaskan apakah faktor yang membawa kepada pertukaran tarikh pelancaran itu sekali lagi.
Mereka mengatakan bahawa cabaran terbesar ialah untuk menyediakan, mencuba dan melancarkan game ini serentak di 9 platform iaitu Xbox One, Xbox One X, Xbox Series X, Xbox Series S, PS4, PS4 Pro, PS5, PC dan Stadia dalam masa sama terpaksa bekerja dari rumah.
“Kami sedar yang ia mungkin tidak realistik apabila ada yang mengatakan 21 hari tambahan boleh memberikan perbezaan yang ketara untuk sebuah game yang besar dan kompleks, tapi sebenarnya memang boleh,” kata CD Projekt Red.
Mereka turut memberi komen tentang game ini yang sudah “gone gold” sebelum ini. Kata mereka, walaupun game ini sudah siap dan bersedia untuk dilancarkan, ia tidaklah menghalang mereka untuk meningkatkan kualiti game ini.
CD Projekt Red menutup kenyataan ini dengan mengatakan di sebalik setiap keputusan yang sukar ini, maklamat utamanya adalah membawakan kepada pemain untuk mendapat sebuah video game yang kamu sukakan kelak.

We have important news to share with you pic.twitter.com/qZUaD6IwmM— Cyberpunk 2077 (@CyberpunkGame) October 27, 2020


Jualan The Witcher 3 Meningkat 554% Selepas Tayangan Siri TV Di Netflix

Selepas mulanya tayangan The Witcher di Netflix, kesemua media yang berkait dengan francais itu telah terkena tempiasnya, seperti peningkatan jumlah pemain The Witcher 3 dan cetakan semula yang banyak untuk buku-bukunya.
Terbaru, satu laporan telah muncul mendedahkan bahawa jualan video game The Witcher 3: Wild Hunt, yang dibangunkan CD Projekt Red, telah meningkat sebanyak 554 peratus sejak siri TV itu mula ditayangkan di Netflix.
NPD Group melaporkan bahawa dibandingkan semasa Disember 2018, Disember 2019 menyaksikan peningkatan sebanyak 554% jualan game edisi fizikal ini dikesemua platform yang ada. Sebagai ingatan, The Witcher di Netflix juga bermula pada Disember 2019, menandakan ramai yang ingin mencuba game-nya pula selepas menonton siri TV tersebut.
Namun, harus diingat juga bahawa peningkatan jualan ini turut dipengaruhi oleh pelancaran The Witcher 3 di Nintendo Switch pada Oktober 2019. Walau bagaimanapun, laporan ini turut menyatakan bahawa sekiranya jualan Switch dikecualikan, jualan game tersebut di platform lain turut meningkat sebanyak 63 peratus.
Peningkatan jualan ini hanya dilihat pada bulan yang sama siri TV itu mula ditayangkan. Agak menarik untuk kita ketahui berapakah jualannya pula selepas beberapa bulan ia ditayangkan. Pastinya meningkat lebih tinggi.

The Witcher 3 boleh dimainkan di PC, PS4, Xbox One dan Switch, manakala kesemua lapan episod musim pertama siri TV The Witcher boleh distrim di Netflix.


Diablo III: Rise of the Necromancer Bakal Tiba Tidak Lama Lagi!

Kaki-kaki selongkar dungeon, jom kita sambung Diablo lepas balik raya nanti! Yahuuu!

Diablo III: Rise of the Necromancer yang bakal diterbitkan 27 Jun nanti akan didatangkan class baru iaitu Necromancer beserta beberapa item seperti yang berikut:

Half-formed Golem in-game pet
Wings of the Crypt Guardian (Item kosmetik)
2 slot penambahan untuk watak baru
Penambahan stash (PC sahaja)
Potret Necromancer, banner, sigil, accent, dan Blood Master pennant

Bagi mereka yang baru ingin mencuba, koleksi baru telah diumumkan oleh Blizzard iaitu Diablo III: Eternal Collection yang mengandungi Diablo III, DLC Reaper of Souls dan juga Rise of the Necromancer.

Blizzard juga akan memberikan update percuma untuk semua pemilik Diablo 3 dengan membekalkan aktiviti baru yang dikenali sebagai Challenge Rifts.
Diablo III: Eternal Collection akan dijual pada harga RM240 manakala Rise of the Necromancer akan dijual pada harga RM64.
*Promosi masa terhad telah diadakan untuk Diablo III: Eternal Collection yang kini boleh didapati pada harga RM170 sahaja.


Bila Abah Review PS+: Koleksi Game Segera Mac 2016!

Bulan Mac sudah semakin hampir, Abah dengar cerita game free dari PSN kali ini lebih gempak dan padu! Betul ke?

So jom kita tengok game free yang disediakan oleh PlayStation Plus untuk Mac 2016.
Broforce (PS4)

Berperang dengan kejahatan, tetapi dengan hero-hero Hollywood! Boleh ke diorang semua ni beraksi! Pemenang bagi game ‘Vote To Play’, kalau dah menang atas pilihan orang ramai konfem game ni best, kan?
Galak-Z (PS4)

Game dari developer 17-Bit merupakan game berkonsepkan shooter angkasa lepas. Bertemankan rakan baik korang – kapal angkasa yang boleh berubah menjadi mech mode, musnahkan musuh yang bertebaran di sekeliling ruang angkasa!
Muramasa Rebirth (PS Vita)

Pilih 2 watak samada Kisuke – ninja muda yang hilang ingatan ataupun Momohime – puteri dari Narukami Han. Bersama katana, kedua-dua watak ini bermula masing-masing dari arah yang berlainan. Mengembara dan hapuskan musuh dengan katana kesayangan.
A Virus Named TOM (PS Vita)

Di hasilkan dari saintis yang gila, korang adalah virus bernama Tom. Kerja korang mudah saja – musnahkan segala teknologi dengan memusnahkan papan litar. Tapi tidak semudah itu, ada drone pemusnah menanti korang!
Beyond: Two Souls (PS3)

Game bergenrekan interactive drama/action-adventure ini dikatakan seakan-akan game Heavy Rain. Bermain sebagai Jodie yang mempunyai hubungan psikik dengan entiti bernama Aiden – seorang gadis yang mempunyai kebolehan telepati yang membolehkan Aiden mengawal minda orang dan juga mengerakkan barang tanpa perlu menyentuh.
The Last Guy (PS3)

Game dimainkan secara top-down perspektif ini adalah dari developer Sony Computer Entertainment Japan. Bermain sebagai The Last Guy, korang perlu mencari dan menyelamatkan sesiapa sahaja yang masih hidup, cari mereka di celah bangunan dan bawa mereka ke ‘Escape Zone’. Selamatkan mereka dari siapa? Zombie dan raksasa la apa lagi!
So amacam guys?? Teruja tak? Hmm sabar la, tunggu Abah review game-game ini nanti.
ADIOS!!


21 Games Yang Bakal Menggegar Ogos 2016!

Ogos 2016 sudahpun menjelma. Jom usha apa game-game yang bakal mengusik hati!

Abzû (Win dan PS4) – 2 Ogos

Secara ringkasnya, Abzû merupakan game simulasi menyelam bawah laut yang memberi penekanan kepada eksplorasi serta interaksi dengan organisma lautan. Di samping dipengaruhi aktiviti eksplorasi seperti game Journey, Abzû juga akan memberi peluang pemain untuk merasa sistem RPG yang melibatkan upgrade kepada alatan-alatan renang. Abzû dikatakan mempunyai kawasan eksplorasi yang linear, namun begitu mempunyai kawasan yang cukup luas untuk memuaskan keinginan eksplorasi.
Batman: The Telltale Series Episode 1 (Win, Mac, PS3, PS4, X360, XO, iOS, Android) – 2 Ogos

Batman: The Telltale Series akan diterbitkan secara berepisod seperti yang dilakukan Telltale Games bagi siri The Walking Dead, Game of Thrones dan CSI. Diumumkan juga pelakon-pelakon suara bagi game ini, dan ianya memang buat kitorang tak sabar! Troy Baker sebagai Bruce Wayne, Travis Willingham sebagai Harvey Dent, Erin Yvette sebagai Vicki Vale, Enn Reitel sebagai Alfred Pennyworth, Murphy Guyer sebagai Lt. James Gordon, Richard McGonagle sebagai Carmine Falcone, dan Laura Bailey sebagai Selina Kyle.
Mobius Final Fantasy (iOS, Android) – 3 Ogos

Mobius Final Fantasy adalah game bergenre tactical-turn-based-RPG untuk iOS dan Android. Dalam game ini, korang akan bermain sebagai Wol di dunia Paramitia. Untuk mengaktifkan attack, korang perlu sentuh musuh korang di skrin telefon. Semasa battle, korang perlu mengumpul Element yang perlu digunakan untuk mengaktifkan sesuatu Ability. Ability adalah versi summon monster di dalam game ini.
JomBaca: Pra-Daftar Untuk Mobius Final Fantasy Dan Dapatkan Pelbagai Item Percuma!
Overcooked (Win, PS4, XBO) – 3 Ogos

Overcooked merupakan sebuah game indie yang memberi fokus kerjasama ini boleh dimainkan secara solo atau berpasukan. Pemain perlu bekerjasama dalam menyediakan masakan yang sedap dan lazat kepada pelanggan dalam pelbagai cabaran dan level yang unik dan ganjil.
No Man’s Sky (Win, PS4) – 9 Ogos

No Man’s Sky, sebuah game yang berkonsepkan adventure/first person – boleh dimainkan secara solo ataupun multiplayer. Bagi mereka yang kurang arif mengenai game ini, Studio Hello Games baru-baru ini telah melancarkan siri Guides To The Galaxy – sebuah siri video trailer yang menerangkan apakah yang boleh anda lakukan dalam No Man’s Sky nanti.
JomBaca: Beginilah Rupanya Aksi Pertarungan Dalam No Man’s Sky! Pew Pew!
Uno (Win, PS4, XBO) – 9 Ogos

Siapa yang tidak gemarkan game kad ini. Satu game kad yang mampu “memutuskan tali persahabatan” dek kerana kad “+4” dan “+2”. Terkini, Ubisoft telah mengumumkan bahawa game kad ikonik ini, UNO akan menemui para gamers di PS4, Xbox One dan PC pada 9 Ogos 2016.
Bound (PS4) – 16 Ogos

Bound memberikan pengalaman 3D platformer dengan membawa pemain sebagai seorang penari ballet dalam dunia yang penuh kelainan. Walaupun mempunyai rekaan yang ringkas, Bound dikatakan akan memberi tekanan kepada kuasa pemproses yang ada pada PlayStation4 dengan resolusi grafik 1080 pada 60 fps.
Grow Up (Win, PS4, XBO) – 16 Ogos

Sebuah lagi game yang mempunyai genre platfomer untuk bulan Ogos, Grow Up dibangunkan oleh Ubisoft dan merupakan sambungan kepada siri Grow Home. Game yang mempunyai dunia yang bebas diterokai ini adalah santai dan sesuai dicuba oleh seisi keluarga.
JomBaca: Bila Abah Review PS+: Grow Home.
Inversus (Win, PS4) – 16 Ogos

Walaupun tampak mudah pada sekilas pandang, jangan sangka Inversus semudah yang disangka. Sebaik sahaja aksi bermula, pemain akan merasa kompleksiti game ini. Boleh dinikmati secara solo, game ini juga membenarkan cabaran sehingga 4 pemain. Cabaran pasti akan tiba dalam pertarungan di dalam Inversus kerana setiap level adalah unik dan dinamik kerana perubahan yang dibuat sendiri oleh pemain-pemainnya.
Tales of Berseria (PS4, PS3) – 18 Ogos

Siri Tales sememangnya mendapat sambutan positif daripada peminat-peminat JRPG khususnya dan Tales of Berseria dijangkakan akan meneruskan kejayaan ini. Dengan janji akan mengekalkan kandungan yang ada pada edisi Jepun, peminat siri ini boleh melepaskan nafas lega untuk menikmati pengalaman yang sama dengan terbitan Jepun. Tales of Berseria dikatakan akan memberikan aksi yang lebih memuaskan dan juga dialog yang lebih menarik.
JomBaca: Tales Of Beseria: Mystic Arte, Skills & Lebih Perincian Mengenai Oscar dan Teresa!
F1 2016 (Win, PS4, XBO) – 19 Ogos

F1 2016 dibangunkan oleh Codemasters – studio yang telah memenangi pelbagai anugerah ini sememangnya tidak asing dalam membangunkan game bergenrekan perlumbaan seperti TOCA Touring, Colin McRae Rally dan juga Grid. F1 2016 akan mengutarakan career mode sepanjang 10 musim dan akan membenarkan pemain berlumba diatas 21 buah litar terkenal dunia. Codemasters berkata, siri terbaru ini akan mempunyai mekanisma yang lebih mendalam seperti manual start, formation laps dan juga AI yang lebih mencabar.
Metroid Prime: Federation Force (3DS) – 19 Ogos

Dibangunkan oleh Next Level Games, Metroid Prime: Federation Force merupakan sebuah first-person shooter khas untuk Nintendo 3DS. Pemain akan mengambil tempat sebagai Galactic Federation Marine yang akan menentang pelbagai makhluk asing yang berbahaya. Metroid Prime: Federation Force akan mempunyai kebolehan multiplayer yang dikenali sebagai Metroid Prime: Blast Ball.
Deus Ex: Mankind Divided (Win, PS4, XBO) – 23 Ogos

Deus Ex: Mankind Divided akan kembali membawa pemain sebagai Adam Jensen, dalam menghadapi konflik di mana beliau dan orang yang senasib dengannya – memilik anggota badan robotic ataupun augmentations, diburu dan dibunuh dengan kejam. Adakah nasib-nasib manusia augmented akan berubah atau semakin teruk? Kami berharap penceritaan yang menarik dan aksi yang mengasyikkan akan terus dikekalkan dalam siri terbaru ini.
JomBaca: Deus Ex: Mankind Divided Gameplay Terbaru Tunjukkan Kelainan!
The King of Fighters XIV (PS4) – 23 Ogos

Menurut SNK Playmore, King of Fighters XIV akan mempunyai jalan cerita baru dengan hadirnya seorang jejaka misteri yang dikenali sebagai Antonov bertindak sebagai penganjur pertandingan “The King of Fighters” kali ini. KOF XIV bakal mengetengahkan sebanyak 50 watak dengan pelbagai watak baru serta watak-watak yang telah lama menyepi seperti Geese Howard, Angel dan juga Nakoruru!
JomBaca: Teringin Main KoF XIV? Jom Cuba Demo Yang Telah Diterbitkan!
Attack on Titan (Win, PS4, PS3, PSVita, XBO) – 30 Ogos

Akhirnya! Akhirnya! Akhirnya! Game Attack on Titan bakal release untuk versi Bahasa Inggeris! JAEGER! Seperti yang kami laporkan sebelum ini, game Attack on Titan ini akan merangkumi keseluruhan season 1 anime tersebut. Jadi jika anda tidak pernah menonton atau membaca manga Attack on Titan, anda tidak perlu risau jika anda tidak faham apa-apa pun sebelum bermain. Bagi peminat setia, pastinya anda tidak sabar nak mengalami sendiri pertarungan berentap dengan Titan makan orang ini!
JomBaca: Attack On Titan: Wings Of Freedom: Video Gameplay Selama 4 Minit Direkod Peminat!
Champions of Anteria (Win) – 30 Ogos

Champions of Anteria merupakan sebuah game yang unik di mana ia menggabungkan real-time strategy dan juga action role-playing game. Ia dibangunkan sebagai siri The Settlers tetapi telah dinamakan semula sebagai Champions of Anteria oleh Ubisoft. Terdapat 5 watak unik dalam game ini dan setiap satu mempunyai kuasa elemental yang berlainan iaitu water, fire, metal, nature dan lightning. Musuh-musuh akan lemah pada elemental-elemental tertentu dan pemain perlu menyusun atur setiap pertarungan agak tidak tewas dalam menyelamatkan Anteria!
Hatsune Miku: Project DIVA X (PS4, PSVita) – 30 Ogos

Hatsune Miku: Project DIVA X merupakan sebuah rhythm game yang dibangunkan oleh Sega dan Crypton Future Media. Vocaloid yang cukup terkenal ini pastinya akan menarik perhatian ramai peminat-peminatnya dalam mendapatkan game terbaru ini. 30 buah lagu bakal boleh dicuba dalam Hatsune Miku: Project DIVA X.
God Eater: Resurrection & God Eater 2: Rage Burst (Win, PS4, PSVita) – 30 Ogos

Kedua-dua versi God Eater ini mempunyai penambahan jalan cerita dari versi asalnya yang diterbitkan di platform PS Vita. Siri ini memperkenalkan sistem baru dalam mekanisma pertarungan yang diberi nama “Blood Rage”. Blood Rage akan memberi pelbagai buff kepada watak pemain. God Eater 2: Rage Burst menyertakan pelbagai watak baru, musuh dan juga jenis-jenis senjata yang boleh digunakan. Versi game ini untuk PlayStation 4 turut membenarkan audio secara 5.1 surround sound.
JomBaca: God Eater: Resurrection: Rasakan Pedang/Pistol Gergasi Ku Ini!
Verdun (PS4, XBO) – 30 Ogos

Verdun merupakan sebuah FPS multiplayer yang mementingkan kerjasama secara berpasukan. Ia asalnya dibangunkan di Steam dan kini bakal tiba di PlayStation 4 dan Xbox One. Ia diinspirasikan oleh peperangan epik pada Perang Dunia Pertama yang dikenali sebagai Battle of Verdun, berlaku pada tahun 1916 di Perancis. Verdun mempunyai ketelitian dalam rekaan senjata dan juga map yang berdasarkan medan perang yang berlaku pada Perang Dunia Pertama dahulu.
World of Warcraft: Legion (Win, Mac) – 30 Ogos

Legion merupakan expansion untuk MMO yang cukup berpengaruh iaitu World of Warcraft. Ia menaikkan level cap WoW daripada 100 kepada 110. Ia juga akan mengutarakan artifact bagi setiap class serta memberikan pemain akses kepada map baru yang diberi nama Broken Isles. Di samping itu, nantikan class baru yang diberi nama Demon Hunter. Bagi kaki-kaki raid, Legion akan memberikan aksi baru dengan hadirnya 10 5-man dungeons serta 2 raid.
Tahira: Echoes of the Astral Empire (Win, Mac, Lin) – 31 Ogos

Tahira: Echoes of the Astral Empire merupakan sebuah indie game yang dibangunkan oleh studio Whale Hammer Games berpusat di Australia. Menggabungkan dunia sains fiksyen dan fantasi, game ini memberikan penceritaan yang unik dan menarik. Mekanisma RPG dan taktikal sememangnya akan membuat pemain berfikir agar tidak tersalah langkah!


Game Asal PUBG Akan Bertukar Ke Game Percuma Untuk PC, Konsol Bermula Januari

PUBG: Battlegrounds, yang asalnya dikenali sebagai PlayerUnknown’s Battlegrounds, akan bertukar kepada model percuma (free-to-play) pada 12 Januari 2022 untuk PC, PS4 dan Xbox One.
Kesemua pemain akan boleh bermain PUBG: Battlegrounds secara percuma dengan kandungan-kandungan asas. Untuk mendapatkan akses penuh untuk semua kandungan dan beberapa ganjaran, pemain perlu menaiktaraf ke Battlegrounds Plus dengan harga USD12.99 (belum diumumkan harga rasmi dalam Ringgit Malaysia).
Berikut ialah apa yang pemain akan dapat apabila beralih ke Battlegrounds Plus:
Bonus 1,300 G-COINSurvival Masters XP + 100% boostCareer – Medal tabRanked ModeCustom Match Item-item dalam-game, termasuk set Captain’s Camo, yang hadir bersama topi, topeng camo dan sarung tangan camo

Untuk para pemain yang sudah membeli game ini sebelum bertukar ke model percuma juga akan mendapat ganjaran khas: Special Commemorative Pack termasuk set kostum Battle-Hardened, Shackle dan Shanks Legacy Pan dan plat nama Battle-Hardened Legacy.


PlayStation Asia akan adakan promosi di PS Store & kedai fizikal bermula 2 Jun


Pengakhiran Asal Filem Assassin’s Creed Terpaksa Ditukar Kerana Terlalu Menyedihkan

Filem Assassin’s Creed mungkin berakhir dengan pengakhiran pilu bagi Callum Lynch (Michael Fassender) dalam perjuangan bersama Assassins yang lain. Bagi yang masih lagi belum tengok filem ini, hati-hati,
SPOILER DI BAWAH!

Pengakhiran yang kita lihat di pawagam ialah Callum bersama Assassins lain meloloskan diri dari bangunan Abstergo dan mereka berjaya mendapatkan kembali Apple sekaligus membentuk satu kumpulan Assassin baru di zaman moden untuk melindungi Apple daripada Templar.
Menurut klip eksklusif dari Collider, pengakhiran alternatif bagi filem ini adalah semua Assassins yang bertarung bersama-sama Callum semuanya tidak berjaya melarikan diri daripada Abstergo. Callum hanya seorang sahaja yang berjaya lolos daripada pengawal-pengawal Abstergo tetapi Assassins lain tewas kepada tangan Abstergo.
Alamak, macam mana ni?
Sebelum pengakhiran alternatif ini ditonton oleh orang ramai, pengarah filem, Justin Kurtzel bersama penyunting filem, Christopher Tellefsen menerangkan bahawa pengakhiran itu tidak mendapat sambutan baik semasa test screening kerana audiens mahukan Callum dapat membina hidup baru bersama-sama Assassins lain.
Namun, pengakhiran baik ataupun tidak baik, kritik masih lagi menyatakan rasa tidak puas hati terhadap filem ini tetapi filem masih lagi dapat mengaut keuntungan lumayan. Assassin’s Creed juga bakal dipasarkan dalam bentuk Digital HD pada 10 Mac dan dalam 4K ULTRA HD, Blu-ray, 3D Blu-ray & DVD pada 21 Mac ini.
Jadi, korang lebih suka pengakhiran yang mana satu: pengakhiran asal atau pengakhiran alternatif?
JomBaca: Review JomGaming untuk filem Assassin’s Creed


Fortnite: Battle Royale Cecah 3.7 Juta Pemain Harian, Pecah Rekod 525,000 Pemain Pada Satu-Satu Masa

Di sebalik kontroversi yang timbul tentang mode terbaru yang dibawakan ke dalam Fortnite, ia terus melebarkan sayapnya!

Game terbaru keluaran Epic Games, Fortnite: Battle Royale terus memecahkan rekodnya yang tersendiri, yang mana beberapa statistik telah didedahkan di laman Twitter rasmi mereka.
Epic Games telah mendedahkan bahawa 3.7 juta pemain telah dicapai pada hari Ahad lalu (jumlah pemain harian), dan juga pada hujung minggu tersebut, rekod seramai 525,000 pemain telah dikumpulkan pada satu-satu masa (dimainkan serentak).
https://twitter.com/FortniteGame/status/917405434448891905
Rekod ini telah dicapai melalui tiga platform yang dikeluarkan iaitu di PC, PS4 dan Xbox One dalam tiga rantau, iaitu Amerika Utara, Eropah dan Oceania.
Game ini dijangka akan meluaskan lagi jumlah pemainnya memandangkan ia adalah sebuah game free-to-play dan terdapat banyak lagi kandungan yang akan ditambah pada masa terdekat dan akan datang. Apatah lagi, ia adalah satu-satunya genre battle royale yang terdapat di platform konsol.

Fortnite: Battle Royale kini boleh dimainkan dalam versi Early Access secara percuma di PC, PS4 dan Xbox One. Ia akan dilancarkan sepenuhnya pada tahun hadapan juga sebagai game free-to-play.
JomBaca: Epic Games Mengesahkan ‘Beribu’ Penipu Telah Diharamkan Dari Fortnite: Battle Royale


Game Percuma PlayStation Plus Disember 2020 – Worms Rumble, Just Cause 4, Rocket Arena

Sama seperti bulan sebelumnya, Sony menutup tahun 2020 dengan pemberian tiga game percuma yang boleh dimainkan di PS4 dan PS5.
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia (R3) bagi bulan Disember 2020. Ianya adalah seperti berikut, yang boleh diambil bermula 1 Disember 2020 hingga 4 Januari 2021:
Worms RumbleJust Cause 4Rocket Arena

Bagi korang yang masih belum ambil game-game percuma untuk bulan November 2020, korang masih ada masa sehingga 30 November ini.


Sony Tak Benarkan Pemain PS4 Refund Cyberpunk 2077 Walaupun CDPR Kata Boleh

Dalam kenyataan permohonan maaf yang dikeluarkan CD Projekt Red semalam, mereka turut menyatakan bahawa para pemain yang membeli Cyberpunk 2077 secara digital dan tidak berpuas hati, boleh meminta pemulangan kembali wang (refund) di PlayStation Store atau Xbox Store.
Walau bagaimanapun, ramai pemain PS4 telah melaporkan bahawa mereka tidak berjaya untuk mendapatkan refund kerana, kata Sony, ia tidak menepati polisi yang ada dalam PlayStation Store.
Polisi yang digunakan oleh Sony ialah mereka yang sudah membeli, dan memuat-turun game itu ke dalam sistem, tidak dibenarkan untuk mendapatkan refund. Hanya pembeli yang masih belum muat-turun game tersebut ke konsol boleh meminta refund.
Apa yang menarik ialah ada satu cara untuk pemain yang sudah memuat-turunnya tetapi boleh memohon refund iaitu sekiranya game tersebut ‘rosak’. Dan nampaknya menurut pandangan Sony, game yang penuh dengan bug, serta tidak mencapai prestasi yang diingini oleh para pemain dalam Cyberpunk 2077, masih belum cukup syaratnya untuk dikategorikan sebagai ‘rosak’.
Berikut ialah beberapa tweet pemain yang kecewa kerana tidak berjaya mendapatkan refund selepas berhubung dengan pihak Sony:

@CyberpunkGame So, CD Projekt Red came through and said they'd agree to refunds for PS4 owners.Sony? Not so much. If you downloaded it, they will not refund the title. pic.twitter.com/TUutotHl3b— Tony Bruno (@Avindair) December 14, 2020

So today’s update, Sony support refused another refund for #Cyberpunk2077. They said even if the devs say refund it, they won’t do it. Lied about the game not being broken and lied about what CDPR stated. Tl:dr you are stuck with a broken game, wait til patched. Some support. pic.twitter.com/MsyI11VCGO— Mgs2master2 (@mgs2master2) December 14, 2020

@PlayStation @AskPlayStation you guys are complete clowns. @CDPROJEKTRED @CyberpunkGame stated I can get a refund and you guys want to tell me this pic.twitter.com/gynnaMw9E0— Koda ➐ (@ThatBoiKoda) December 14, 2020

Apa yang boleh kita simpulkan di sini ialah CD Projekt Red nampaknya tidak berhubung dengan pihak Sony terlebih dulu sebelum mengeluarkan kenyataan semalam. Sekiranya ingin menjaga kepuasan pemain, kedua-dua pihak ini perlu segera menyelesaikan isu ini.


Kill/Death Ratio Tak Penting Dalam War Mode Call of Duty: WWII!

Korang yang suka camping kaw-kaw untuk jaga Kill/Death Ratio (KDR), Call of Duty: WWII akan “paksa” korang untuk bekerjasama dalam War Mode!

Sledgehammer Games telah mengumumkan bahawa Call of Duty: WWII akan menampilkan War Mode – sebuah mode game yang meletakkan pemain berebut untuk mempertahan dan menyerang objektif. Dalam mode ini, KDR tidak lagi diutamakan!
Dalam sebuah temuramah bersama Glixel, Michael Condrey, pengasas Sledgehammer Games dan Greg Reinsdorf, multiplayer designer berkata War Mode adalah mode 6v6 dimana satu pasukan akan mempertahankan objektif, dan satu lagi pasukan akan menyerang objektif.

Mode ini menggalakkan kerjasama berpasukan untuk menakluk objektif dan takkan meletakkan KDR sebagai kayu pengukur kejayaan sebagai pasukan. Ini bermaksud, kemenangan takkan bergantung kepada bilangan musuh dibunuh, sebaliknya objektif berpasukan perlu dilaksanakan untuk memenangi game mode ini.
Kebanyakan game Call of Duty sebelum ini menumpukan kepada mode Team Deathmatch, dan ini membenarkan pemain individu mengumpul kills tanpa memerlukan kerjasama. Mungkin ini selaras dengan hasrat francais ini untuk kembali kepada gameplay boots on the ground peperangan dahulu yang mementingkan kerjasama. Lebih realistik, mungkin.
Jom tonton kesemua 8 trailer Call of Duty: WWII setakat ini. Trailer multiplayer pun ada!
Call of Duty:WWII dijadualkan akan dikeluarkan pada 3 November 2017, di PC, PlayStation 4 dan Xbox One.


Controller SNES Untuk Nintendo Switch Akan Hadir Pada Tahun Ini

Bagi mereka yang sudah mempunyai Nintendo Switch dan ingin merasai pengalaman retro, korang pasti akan gembira kerana syarikat 8Bitdo sedang menghasilkan replika controller SNES yang dibina serasi untuk kegunaan di Nintendo Switch.
Controller SNES30 menampilkan ciri-ciri seperti Bluetooth, USB-C, vibration, kawalan gerakan dan penunjuk LED untuk pemain. Dan semestinya, reka bentuknya sama seperti controller tradisional SNES.

Di bahagian kanan (dalam gambar atas), korang akan lihat controller model Super Famicon bagi mereka yang ingin merasai reka bentuk klasik controller buatan Jepun. Kedua-duanya boleh menggantikan controller Switch Pro. Ia juga akan berfungsi di PC dan peranti mudah alih. Ia dijadualkan akan dikeluarkan pada hujung tahun.
Ada dua lagi cara baru untuk bermain di Switch (dan PC) yang datang dari syarikat yang sama. 8Bitdo memperkenalkan NES30 Arcade Stick (gambar bawah).

Syarikat itu juga mengeluarkan satu set pembesar suara dipanggil Twin Cube Stereo Speakers (gambar bawah) untuk meningkatkan lagi kualiti audio. Pembesar suara ini adalah wireless tapi mempunyai input AUX. Pembesar suara dan NES Arcade Stick ini akan dikeluarkan lebih awal dari controller SNES iaitu pada musim luruh (sekitar September-Disember).

Pada bulan lepas, 8Bitdo mengemaskini firmware untuk koleksi controller milik syarikat itu bagi membolehkannya serasi dengan Nintendo Switch, tapi tidak semua controller akan serasi dengan bagus untuk setiap game Switch. Tapi mereka menjanjikan bahawa controller SNES akan serasi untuk setiap game Switch.


Forza Motorsport 6: Apex Diterbitkan Dan Ianya Free-To-Play!

Forza Motorsport 6: Apex telah meninggalkan fasa beta dan kini ianya sudah boleh di-download secara percuma! Apa yang lebih menarik, support racing wheel telah disertakan!

Setelah 4 bulan menerima percubaan dalam fasa beta, akhirnya Forza Motorsport 6: Apex telah diterbitkan sebagai produk penuh dan boleh didapati secara percuma melalui Windows 10 Store.
Microsoft telah mengumumkan bahawa peminat-peminat Forza Motorsport 6: Apex berpeluang untuk menggunakan racing wheel dari Logitech dan Thrustmaster. Berikut adalah senarai racing wheel yang boleh digunakan bersama Forza Motorsport 6: Apex:

Logitech G27 Racing Wheel
Logitech G25 Racing Wheel
Logitech G29 Racing Wheel
Logitech MOMO Force Feedback Racing Wheel
Thrustmaster T300RS
Thrustmaster T500 RS Gaming Wheel
Logitech G920 Xbox One Wheel
Thrustmaster T150
Thrustmaster TX Xbox One Wheel
Thrustmaster TMX Xbox One Wheel
Thrustmaster RGT Force Feedback Racing Wheel

Bagi pemilik-pemilik racing wheel Fanatec pula janganlah bersedih hati kerana Microsoft ada menyatakan mereka akan memberikan update yang membenarkan penggunaan produk seperti ClubSport V2 Xbox One Hub dan Fanatec CSR.

Selain Windows 10, Forza Motorsport 6: Apex untuk Xbox One juga akan diterbitkan. Ia akan menemui peminat-peminat di platform terbabit mulai 27 September ini.
Sumber dari Xbox Wire.


Parkitect: Bina Taman Tema Anda Sendiri!

Sebuah game Kickstarter yang telah mendapat sambutan, kini Parkitect bakal menjejakkan kaki ke Steam pula melalui Steam Early Access.

Parkitect boleh diperolehi di Steam mulai 5 Mei depan dan developer Texel Raptor menjanjikan bahawa game ini akan terus menerima pembaharuan dan update yang terbaik bagi beberapa tahun lagi.
Bagi mereka yang tertanya-tanya, Parkitect menjanjikan gameplay berikut:

Bina dan urus taman tema anda
Reka dan bina rollercoaster untuk taman anda
Ambil pekerja dan jaga kebajikan mereka untuk memastikan susun atur taman tema
Bina infrastuktur untuk taman tema
Naik taraf taman tema anda dengan pelbagai pilihan

Buat masa kini, Parkitect telah melalui fasa alpha dan pasukan di Texel Raptor sedang sibuk memperbetulkan sebarang masalah dan bugs yang telah ditemui. Dijangka harga yang bakal ditawarkan pada Mei ini adalah sekitar RM 60.00.


Lebih 60 Game PlayStation VR Akan Datang Pada Tahun 2017 Dan Awal Tahun 2018

Nampaknya senarai game PSVR semakin lama semakin banyak kepada pemilik PSVR.

Sony sudah mengumumkan tambahan lagi game PSVR akan datang ke dalam senarai 100 game PSVR yang sudah tersenarai sebelum ini.
Kebanyakkan game PSVR sudah pernah dilaporkan sebelum ini seperti Skyrim, Doom dan Fallout 4 PSVR dari Bethesda, The Inpatient, Moss dan bermacam-macam lagi juga termasuk dalam senarai game PSVR.
JomBaca: 10 Game Yang Diumumkan Untuk PlayStation VR di E3 2017!
Usaha Sony bagi menambahkan lebih banyak game PSVR mula kelihatan apabila PSVR berjaya dijual sebanyak 1 juta di seluruh dunia pada bulan Jun.
Lebih-lebih lagi, PlayStation Experience yang diadakan di Anaheim, California pada bulan Disember ini akan menyaksikan banyak pengumuman untuk game PSVR pada tahun hadapan.

Berikut adalah senarai game PSVR akan datang pada tahun 2017:

Anamorphine
Ark Park
Blade And Soul: Table Arena – Ncsoft Corporation
Brain Voyagers
Bravo Team
CoolpaintVR
CubeWorks
DWVR
Doom VFR
DragonBlast VR
Dream Angling
Drunkn Bar Fight
End Space
Fishing Master
Flatline: Experience the Other Side
Ghosts in the Toybox
Gran Turismo Sport
Gunheart – Drifter Entertainment
Hex Tunnel
Hopalong: The Badlands
Justice League VR
Megaton Rainfall
Monster of the Deep: Final Fantasy XV
Moss
No Heroes Allowed!
Nothin’ But Net
Obduction
Pixeljunk VR: Dead Hungry
Quar Infernal Machines
RadianVR
Rec Room
Run Dorothy Run
Sculptrvr
Serious Soccer
Shooty Fruitie
Snow Fortress
Stardrone VR
Stifled
Super Amazeballs
Survios
The Elder Scrolls 5: Skyrim VR
The Inpatient
The Rabbit Hole
VR Apocalypse
Virtual Engagement Confronting Fear

Berikut adalah senarai game PSVR akan datang pada awal tahun 2018:

Alvo
Ariel
Blasters of the Universe
Chainman
Cold Iron
Dead Secret
Dragonflight VR
Drone Fighters
Dungeon Chess
End of the Beginning
Golem
Knockout League
Penn & Teller VR: Frankly Unfair, Unkind, Unnecessary and Underhanded (including Desert Bus)
Pixel Ripped 1989
The American Dream
Torn
Xing The Land Beyond


Monster Hunter: World Berjaya Memotong PUBG Sebagai Game Berbayar Paling Tinggi Di Xbox One

Statistik untuk beberapa kategori Xbox One di Microsoft Store telah dikemaskini, mendedahkan bahawa PUBG yang memegang sebagai game berbayar paling tinggi (Top Paid) selama 2 bulan sudah semakin sampai ke penghujungnya.
Antara senarai game Top Paid
Pengeluaran Monster Hunter: World telah membawanya untuk menjadi game Top Paid di Xbox One dari segi penjualannya. Ia berjaya memotong, PlayerUnknown’s Battlegrounds yang mana telah menguasai slot itu selama 2 bulan.
Antara senarai game Most Played
Untuk game Most Played di Xbox One pula, game Fortnite berada di tangga pertama sebagai game pertama pilihan peminat, diikuti dengan Call of Duty: WWII, PUBG dan Tom Clancy’s Rainbow Six Siege.
Antara senarai game Top Free
Untuk gamers yang mementingkan bajet, sudah semestinya Fortnite berada di tangga pertama sebagai game Top Free di Xbox One buat masa ini (dari segi berapa ramai memuat turunnya). Ia diikuti dengan Roblox, Hitman, Crossout dan Skyforge serta Warframe yang berada di tangga ke-7.
Sumber: Game Fragger


Blizzard Dibantu Treyarch Dalam Pembikinan Overwatch

Nampaknya Overwatch turut menerima sentuhan emas dari studio veteran Treyarch.
Developer kepada Call of Duty: Black Ops 3 iaitu Treyarch telah memberi bantuan untuk menyempurnakan mekanisme aim assist Overwatch.
Bantuan ini amat dihargai oleh Blizzard kerana Overwatch adalah game pertama dari studio mereka yang bergenre FPS. Blizzard terkenal dengan pelbagai game seperti World of Warcraft, Diablo dan Hearthstone.
Dalam temubual bersama GamesRadar, Aaron Keller selaku pembantu direktor Overwatch menyatakan bahawa sesi kerjasama ini sangat menyenangkan dan hasilnya amat memuaskan. Pelbagai naik taraf dilakukan kepada enjin game dan juga server multiplayer.
Overwatch boleh didapati mulai 24 Mei di PC, PlayStation 4 dan Xbox One.


Saksikan Keindahan Seni Bola Sepak FC Barcelona Dalam Trailer PES 2017 Terbaru

FC Barcelona, antara sebuah kelab bola sepak terbaik pernah dunia saksikan – kini akan menghiasi muka hadapan PES 2017!

Hari ini, Konami telah berkongsi banyak maklumat terbaru tentang Pro Evolution Soccer (PES) 2017. Mereka telah mengumumkan kerjasama bersama kelab terkemuka dari Catalan, FC Barcelona – sekaligus memperkenalkan pasukan ini sebagai muka hadapan untuk PES 2017.
Konami juga telah melancarkan trailer terbaru, khusus memperkenalkan FC Barcelona dalam gameplay yang penuh memukau. Dalam trailer tersebut juga, mereka telah memperlihatkan user interface (UI) dan beberapa features yang bakal disajikan dalam game mode klasik kegemaran ramai, Master League.
Jom layan:
https://www.youtube.com/watch?v=6B6r91GAfR0
Banyak pembaharuan yang dapat kita saksikan dalam trailer ini. Antaranya, gerak-gerak tubuh badan yang baru, nyanyian lagu keramat pasukan, tifo ikonik “Testimo Barca”, bangunan-bangunan luar stadium yang kelihatan lebih realistik, goal celebrations terbaru seperti membuka jersi dan banyak lagi.
Namun, apa yang paling menarik pastinya adalah grafik yang telah diperlihatkan. Seperti biasa, siri PES memang tidak pernah mengecewakan para peminat setia saban tahun dengan grafik yang sungguh mengagumkan.
Berikut adalah beberapa screenshots yang diambil dari laman web rasmi PES 2017:

  PES 2017 akan dilancarkan pada 13 September 2016 di PC, PS4, PS3, Xbox One dan Xbox 360.


Buktikan Kuasa Saiyan-Mu Dalam Pertandingan Dragon Ball FighterZ Dan Pelbagai Aktiviti Menarik Di AMG-chan 2018!

Pelbagai aktiviti menarik menanti korang di AMG-chan 2018 selain berlawan fighting games pada 26 dan 27 Mei 2018 di South City Plaza, Sri Kembangan, Selangor. Kali ini AMG-Chan pula membuka pintu secara percuma kepada semua orang!

Infinite Carnage (InC) akan membawa beberapa aktiviti menyoronokkan serta hadiah yang menarik bagi komuniti Fighting Games (FGC) kepada pengunjung AMG-chan 2018. Kalau tak nak sertai pertandingan, ada sahaja booth-booth menarik yang boleh enjoy dengan rakan-rakan apabila berada di sana nanti! Klik di sini untuk usha gambar-gambar kemeriahan AMG-Chan 2017 tahun lepas.
Waktu inilah korang nak cuba try test power ke tak kuasa Saiyan korang dalam Pertandingan Dragon Ball FighterZ (DBFZ). Sambil lawan sambil berkenalan dengan FGC dan Air Dashers Malaysia bertukar tips serta belajar dari otaiotai yang ada. Penyertaan masuk adalah RM15 seorang yang akan bermula pada 26 Mei (Sabtu). Untuk penyertaan pertandingan DBFZ boleh klik di sini.

Untuk mereka yang suka bermain fighting game dan ingin cuba nasib dalam sebuah pertandingan atau game baru, inilah masa korang! Pertandingan Mini- Them’s Fightin’ Herds, game lawan-lawan yang comel ini bukan setakat seronok, malah mekaniknya terasa seperti game level esport. Kemasukan adalah percuma dan walk-in sahaja untuk mendaftar pada hari 27 Mei 2018. Hmm agak-agak apakah hadiah misteri untuk pemenangnya?

Tak minat nak masuk pertandingan tetapi nak tengok match yang top-tier? Atau korang rasa korang dah cukup OP? Say no more! Exhibition match Marvel vs Capcom Ultimate 3, antara ADMY|Katspawz dan INC|Rollynx akan beraksi di pentas AMG-chan menunjukkan gameplay yang mantap kepada tatapan ramai!
Bagi mereka yang nak up-kan level challenge dia bolehlah sertai “Beat The Pro” challenge sebelum bermulanya exhibition match tersebut. Pemenang yang dapat mengalahkan salah seorang kedua-dua dari pemain pro ini akan membawa pulang sebuah keyboard atau mouse dari MSI.

Antara penaja-penaja InC juga membawa aktiviti yang best untuk pengunjung. Bermain Tekken 7 secara kasual dan dram ketuk-ketuk Taiko di booth Hitbox Gaming. Ajak member berlawan bermain party games; Puyo Puyo Tetris dan Just Dance di booth GamesFusion.

“Puyo-puyo Tetris is the next eSports” – Infinite Carnage, 2018
Haa itu baru sahaja dari boothbooth gaming yang akan berada di AMG-chan, belum lagi event AMG-chan sendiri. Nak ketahui lebih lanjut tentang AMG-Chan 2018 korang boleh klik di sini.
Jumpa lagi pada AMG-chan 2018!


Jom Beraya Sakan Bersama PlayStation Asia! Menangi Hadiah Menarik Sepangjang 3 Hari Raya Pertama!

Beraya, beraya juga, hadiah daripada PlayStation Asia ini jangan lupa!

PlayStation Asia telah mengumumkan bahawa sepanjang tiga hari raya pertama ini (25 hingga 27 Jun 2017), mereka akan mengadakan pertandingan bagi meraikan aidilfitiri yang mulia ini. Hadiah-hadiah menarik daripada PlayStation akan korang berpeluang untuk dapatkan!
Apa yang korang perlu lakukan? Mudah saja. Setiap hari selama tiga hari tersebut, mereka akan umumkan cara-cara untuk memenangi dan hadiah-hadiah yang bakal ditawarkan di Facebook Page PlayStation Asia. Korang hanya perlu ikuti apa yang dinyatakan di sana dan berpeluang untuk beraya sakan dengan barangan-barangan PlayStation.
Pada hari raya pertama semalam, mereka berikan baucar PSN Card bernilai RM37 kepada 100 pemenang, dan sebuah DualShock 4 kepada 10 pemenang.
Tapi korang jangan risau, raya kedua dan raya ketiga masih lagi ada. Jadi, nantikan post PlayStation Asia di Facebook Page mereka!
Dan korang jangan ketinggalan juga untuk dapatkan Theme di PS4 yang bertemakan Hari Raya, eksklusif untuk korang yang melanggan PlayStation Plus!


Saksikan Goku Mengganas Dalam Dunia Grand Theft Auto V

Kaa mee haa mee haaaa…!

Apa? Korang rasa Goku dalam Dragon Ball FighterZ atau Dragon Ball Xenoverse 2 belum cukup untuk memuaskan jiwa Super Saiyan korang?
Jangan bimbang. Korang boleh lepaskan segala kuasa yang ada dalam diri Goku ke dalam Grand Theft Auto V pula. Pasukan modding GTA JulioNIB telah mengeluarkan skrip baru yang membawakan kesemua kuasa Goku ke dalam GTAV.
Menurut Kotaku, skrip tersebut hanyalah untuk UI, manakala untuk model sebenar karakter ini, korang boleh dapatkannya di sini.
Jangan terkejut, mod ini korang boleh belinya dengan harga USD100. Ya, korang bacanya dengan betul.
Kalau rasa tak mampu nak beli dan cuba mod yang memang gempak ini, korang layan ajelah video di bawah, menyaksikan Goku membawakan kemusnahan ke Los Santos.


Road To Battlefield: EA Beri DLC-DLC Percuma Untuk Battlefield 4!

Para pemain Battlefield 4 dan Hardline yang tidak membeli Premium, bergembiralah! DLC-DLC percuma akan datang!

Bersempena dengan demam siri terbaru Battlefield yang akan berlarutan sehingga ia diumumkan pada Jumaat ini, Electronic Arts telah lancarkan kempen yang bakal memberikan DLC-DLC percuma untuk game Battlefield 4 (BF4) dan Battlefield Hardline (BFH)!

Kempen yang dinamakan Road To Battlefield ini telah melancarkan gelombang pertamanya, di mana mereka telah berikan DLC Dragon’s Teeth untuk BF4 dan Robbery untuk BFH. Yup, ANDA BOLEH DOWNLOAD SEKARANG!
Pastikan anda download kedua-dua DLC ini dari 3 Mei hingga 10 Mei 2016. Jika tidak, ia akan kembali seperti harga asal. Paling penting, ia diberikan percuma kepada semua platform – PC, PS4, Xbox One, PS3 dan Xbox 360!

Selepas 10 Mei, gelombang kedua dijangka diteruskan dengan DLC lain pula. Dan kemungkinan besar, semua DLC akan diberikan percuma akhirnya.
JomBaca: “CoD: Infinite Warfare Nampak Macam Game 10 Tahun Lepas!” – Developer Battlefield
Di page Road To Battlefield tersebut, kelihatan seperti mereka telah sahkan bahawa Battlefield terbaru yang akan diperkenalkan Jumaat ini akan berada di pasaran pada akhir tahun ini.
Memetik kata-kata dari page tersebut:

A new Battlefield™ is coming later this year, and we’re celebrating by keeping the action going in Battlefield 4 and Battlefield Hardline.

Sebagai tambahan, apabila masuk ke page tersebut, kita dipaparkan dengan logo Road To Battlefield yang berlatarbelakangkan map Wake Island, sebuah map dari 1942 yang kemudian telah di-remake beberapa kali di Battlefield 2, Battlefield 1943 dan Battlefield 3 (DLC Back To Karkand). Jadi, adakah ini petunjuk baru oleh mereka bahawa Battlefield seterusnya akan kembali bertemakan Perang Dunia Kedua?
Seperti yang kita semua sedia maklum, tiada apa-apa teori yang kukuh mengenai apakah tema yang bakal digunakan kerana DICE masih lagi berahsia. Sama-sama kita nantikan Jumaat ini!
JomBaca: Battlefield World Premiere: WW2 Atau Futuristik – Jom Kita Sembang Sama-Sama!


Gadis Dari Game VR Summer Lesson Akan Dijadikan Patung Bersaiz Sebenar…Apakah?

Boleh korang jadikan hiasan ruang tamu, ataupun bilik tidur.

Hikari Miyamoto adalah watak gadis sekolah di dalam game VR – Summer Lesson. Di dalam game Namco Bandai ini korang akan memainkan watak seorang tutor kepada Hikari dan menjadi cikgu yang mengajar Hikari tentang masalah kerja rumah dan…kehidupan?
Bagaimanapun, mengikut Dengeki Hobby dan Game Impress Watch, patung Hikari setinggi 160cm ini akan dihasilkan menggunakan 3D printer dan akan berharga 2.7 juta yen (USD23,800 / ~RM105,612.50) dan akan disertakan dengan CD yang mengandungi mesej sepanjang 10 – 15 minit dan juga sepucuk surat daripada Hikari.
Kalau korang berminat, order lah di link-link berkenaan di atas.


The Inpatient: Rasakan Bagaimana Menjadi Pesakit Mental Dalam Dunia VR Yang Terkurung Dalam Asylum

Daripada studio Supermassive Games yang membawa Until Dawn: Rush of Blood, sebuah game VR yang creepy dan mental kini anda terikat duduk di atas kerusi hospital sakit jiwa. Macam mana? Mental tak bunyinya?

Suasana yang suram di dalam hospital ini yang kelihatan seperti era 40/50-an. Anda cuba melarikan diri daripada menjadi lagi mental duduk di hospital Blackwood Sanatorium dan di-brainwash. Anda terjaga dengan baik di situ walaupun anda tahu, ada yang tidak kena dengan tempat tersebut… ataupun, memang ada benda tak kena dengan anda?
Game ini merupakan prekuel kepada Until Dawn 60 tahun sebelumnya. The Inpatient adalah eksklusif untuk PSVR dan masih berada dalam proses pembikinan. Tiada tarikh pelancaran diumumkan lagi.


EA Telah Digodam, Kod Sumber FIFA 21, Enjin Frostbite, Dan Lebih 780GB Data Dicuri

Rangkaian Electronic Arts (EA) dilaporkan telah digodam oleh pihak yang tidak bertanggungjawab.
Antara data yang telah berjaya dicuri oleh penggodam adalah kod sumber untuk beberapa game, antaranya FIFA 21 termasuk kod untuk matchmaking server itu, serta enjin game Frostbite, iaitu enjin yang digunakan untuk membangunkan kebanyakan game terbitan EA, termasuk siri game Battlefield.
Selain itu, penggodam ini juga dikatakan telah memperoleh beberapa data lain yang semuanya berjumlah 780GB.
Berita ini dilaporkan terlebih dulu oleh VICE, yang mana mereka telah menemui beberapa mesej di forum-forum godaman bawah tanah. Hasil godaman ini telah diiklankan di forum tersebut untuk dijual kepada mana-mana pihak yang berminat.
EA telah mengesahkan yang mereka sedang menyiasat pencerobohan terhadap rangkaian mereka, dan telah mempertingkat keselamatan, bekerja rapat dengan pihak berkuasa dan beberapa pakar untuk menyiasat jenayah ini.
Mereka turut menyatakan yang data para pemain tidak berjaya diakses oleh penggodam, dan mereka percaya tiada sebarang risiko terhadap privasi pemain.


FIFA 17 Ultimate Team Beri Jersi Dan Logo Chapecoense Percuma Sempena Tragedi Nahas Kapal Terbang

Dunia terus memperingati tragedi yang cukup menyayat hati ini.

Beberapa hari lalu, dunia digemparkan dengan tragedi yang cukup mengejutkan. Kapal terbang yang membawa pasukan bola sepak dari Brazil, Chapecoense telah terhempas berdekatan Columbia. Pasukan yang sedang dalam perjalanan untuk bermain perlawanan akhir pertama Copa Sudamericana 2016 ini telah terlibat dengan nahas yang telah mengorbankan 77 nyawa. Hanya 6 yang terselamat.
Satu tragedi yang cukup memberi kesan yang mendalam, terutamanya kepada dunia bola sepak.
Terbaru, bagi mengenang tragedi ini, EA Sports telah memberikan jersi dan logo Chapecoense secara percuma dalam mode FIFA 17 Ultimate Team. EA Sports turut menggalakkan para pemain menggunakan jersi dan logo tersebut bagi memberikan semangat kepada keluarga, rakan-rakan dan para peminat kelab Chapecoense .

Anda boleh dapatkan jersi dan logo ini apabila anda membuka mode Ultimate Team. Anda diberikan pilihan untuk memakai terus jersi dan logo tersebut atau mahu menyimpannya (save) terlebih dahulu.
#ForcaChapecoense


Destiny 2: Mode PvP 2v2 Couple Double, Crimson Days Kembali Dengan Map Destiny 1

Dah penat main 4v4 sejak pelancaran Destiny 2? Haa, inilah masanya untuk uji keakraban partner in crime korang dalam Crimson Double.
Terdapat pelbagai barangan kosmetik yang boleh didapati untuk setiap guardian dan kebanyakan pilihan kosmetik kali ini boleh didapatkan dengan bermain beberapa quest!

Milestone –  Bermain 5 Crimson Days (PvP) dan jumpa Lord Shaxx di Tower untuk mendapatkan Crimson Day Emblem dan Ghost Shell Tirastella.
Crimson Days Crucible – Peluang untuk mendapatkan Undeterred Exotic Sparrow.
Leviathan Raid atau Raid Lair – mendapatkan ornament exotic Dieselpunk untuk Wardcliff Coil di dalam chest akhir raid.
Nightfall Strike – Flaunting Dance Emote.

Map PvP D1, Burning Shrine dibawa kembali dari masa hadapan “Vex”‘
Kepada guardian veteran yang rindu akan map Burning Shine tetapi benci akan silauan matahari di luar pintu point C? Kali ini map Burning Shrine yang berada di Mercury akan berada di dalam “masa hadapan” mengiut kisah Osiris, di mana atmosfera akan kelihatan lain dari peta yang asal dari D1.
Map ini dibawa khas untuk PvP Crimson Days di mana guardians akan bermain PvP 2v2.

Bungie Kurangkan Barang Kosmetik Berulang
Bungie memperbahrui RNG engram Crimson. Crimson engram mempunyai kebanyakan ganjaran terbaru dan tidak akan memberi sebarang drop yang sama sehingga Guardians telah mendapat kesemua gear terbaru Crimson Days.

Hmm barulah berbaloi nak grind barangan Crimson Days kali ini kalau tak dapat duplicate. Penulis juga tertanya akan mekanik PvP Crimson Days jika ia adalah sama seperti di D1 di mana apabila korang tinggal seorang yang hidup, guardian tersebut akan mndapat ‘Buff’ menjadi lebih tough!